ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රය
2014 ඔක්තෝබර් මස 03 වන දින
II වන කොටස
අතිරේකය
(2014.10.03 දින නිකුත් කරන ලදී)
ශ්‍රී ලංකා පරමාණුක බලශක්ති

ලංකා පරමාණුක බලශක්ති මණ්ඩලය පිහිටුවීම සඳහා ද; ජාතික සංවර්ධන අවශ්‍යතා
උදෙසා න්‍යෂ්ටික විද්‍යාව සහ තාක්ෂණය උපයෝගි කර ගැනීම ප්‍රවර්ධනය කිරීම සහ
දිරිගැන්වීම සඳහා ද; ශ්‍රී ලංකා පරමාණුක බලශක්ති නියාමන සභාව පිහිටුවීම සඳහා ද;
අයනීකාර විකිරණ සහ ප්‍රභවයන්ගේ ප්‍රවේසම සහ ආරක්ෂාව සම්බන්ධිත ක්‍රියාපිළිවෙත්
නියාමනය කිරීම සඳහා ද; න්‍යෂ්ටික ආයුධ තහනම් කිරීම සහ ප්‍රවේසම සහ සුරක්ෂිතතාව
තහවුරු කිරීම සඳහා ද; 1969 අංක 19 දරන පරමාණුක බලශක්ති අධිකාරිය පනත
ඉවත් කිරීම සඳහා ද; ඒ හා සම්බන්ධ හෝ ආනුෂංගික කාරණා සඳහා ද විධිවිධාන
සැලැස්වීම සඳහා ද වූ පනත් කෙටුම්පතකි.

තාක්ෂණ හා පර්යේෂණ අමාත්‍යතුමාගේ නියමය පරිදි පළකරන ලදී
ශ්‍රී ලංකා රජයේ මුද්‍රණ දෙපාර්තමේන්තුවේ මුද්‍රණය කරන ලදී.

ශ්‍රී ලංකා පරමාණුක බලශක්ති
ශ්‍රී ලංකා පරමාණුක බලශක්ති මණ්ඩලය පිහිටුවීම සඳහා ද; ජාතික
සංවර්ධන අවශ්‍යතා උදෙසා න්‍යෂ්ටික විද්‍යාව සහ තාක්ෂණය
උපයෝගි කර ගැනීම ප්‍රවර්ධනය කිරීම සහ දිරිගැන්වීම සඳහා
ද; ශ්‍රී ලංකා පරමාණුක බලශක්ති නියාමන සභාව පිහිටුවීම
සඳහා ද; අයනීකාර විකිරණ සහ ප්‍රභවයන්ගේ ප්‍රවේසම සහ
ආරක්ෂාව සම්බන්ධිත ක්‍රියාපිළිවෙත් නියාමනය කිරීම සඳහා ද;
න්‍යෂ්ටික ආයුධ තහනම් කිරීම සහ ප්‍රවේසම සහ සුරක්ෂිතතාව
තහවුරු කිරීම සඳහා ද; 1969 අංක 19 දරණ පරමාණුක බලශක්ති
අධිකාරිය පනත ඉවත් කිරීම සඳහා ද; ඒ හා සම්බන්ධ හෝ
ආනුෂාංගික කාරණා සඳහා ද විධි විධාන සැලැස්වීම සඳහා ද
වූ පනතකි.

ශ්‍රී ලංකාව ඇතුළත ජාතික සංවර්ධනය සඳහා සෞඛ්‍ය, කර්මාන්ත, පූර්විකාව.
පාරිසරික සහ කෘෂිකර්මය සම්බන්ධයෙන් න්‍යෂ්ටික විද්‍යාව සහ
තාක්ෂණයේ යහපත් සහ සාමකාමී යොදාගැනීම්වලට අවසර දීම
අවශ්‍ය වී ඇති හෙයින් ද:

අයනීකාර විකිරණ හා සම්බන්ධ සියලු ක්‍රියාකාරකම් පාලනය
කිරීම සඳහා ප්‍රමිතීන් පිළිගැනීම, බලපත්‍ර නිකුත් කිරීමේ ක්‍රම වේදය,
සෝදිසි කිරීම් සහ ක්‍රියාත්මක කිරීම් ඇතුළත් නියාමන පාලන ක්‍රමයක්
පිහිටුවීම සහ පවත්වා ගෙන යාම මඟින් විකිරණ ප්‍රභවවල ආරක්ෂාව
සහ ආරක්ෂණය සහ විකිරණ අයනීකරණය මඟින් විභව්‍ය විය
10 හැකි හානිකර බලපෑමෙන් වර්තමානයේ මෙන්ම අනාගතයේ දී ද
පුද්ගලයන්, සමාජය හා පරිසරය සඳහා ප්‍රමාණවත් ආරක්ෂාවක්
සැලසීමට අවශ්‍ය වී ඇති හෙයින් ද:

න්‍යෂ්ටික බලශක්ති ක්ෂේත්‍රයෙහි ශ්‍රී ලංකාව ඇතුළත්ව සිටින
අදාළ ජාත්‍යන්තර සම්මුති, විශේෂයෙන්ම න්‍යෂ්ටික ආයුධ ව්‍යාප්ත
නොකිරීම පිළිබඳ සම්මුතිය සහ ආරක්ෂණ ගිවිසුම් යටතේ ස්වකීය
බැඳීම් ඉටුකිරීමට ශ්‍රී ලංකා ආණ්ඩුවට අවශ්‍ය වී ඇති හෙයින්ද?
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 2014 අංක දරන ශ්‍රී ලංකා පරමාණුක ලුහුඬු නාමය
බලශක්ති පනත යනුවෙන් හඳුන්වනු ලබන අතර එය අමාත්‍යවරයා සහ ක්‍රියාත්මක
විසින් ගැසට් පත්‍රයේ පළ කරනු ලබන නියමයක් මගින් නියම
කරනු ලබන (මෙහි මින්මතු "නියමිත දිනය” යනුවෙන් සඳහන්
කරනු ලබන) දිනයක සිට ක්‍රියාත්මක විය යුතු ය.

Iවන කොටස
I වන පරිච්ඡේදය
ශ්‍රී ලංකා පරමාණුක බලශක්ති මණ්ඩලය පිහිටුවීම

2. (1) ශ්‍රී ලංකා පරමාණුක බලශක්ති මණ්ඩලය යනුවෙන් ශ්‍රී ලංකා
5 හඳුන්වනු ලබන (මෙහි මින්මතු "මණ්ඩලය” යනුවෙන් සඳහන් පරමාණුක
කරනු ලබන) 6 වන වගන්තියේ සඳහන් සාමාජිකයන්ගෙන් බලශක්ති
සමන්විත, අධිකාරියක් පිහිටුවනු ලැබිය යුතු ය.

(2) මණ්ඩලය (1) වන උපවගන්තියෙන් ඊට දී ඇති නාමයෙන්,
අවිච්ඡින්න පැවැත්මක් ඇති හා පොදු මුද්‍රාවක් තබාගත හැකි
10 සංස්ථාවක් විය යුතු අතර, ඒ නාමයෙන් ඒ මණ්ඩලය විසින් ද,
ඊට විරුද්ධව ද නඩු පවරනු ලැබිය හැකි ය.

3. මණ්ඩලයේ අරමුණු වනුයේ-
(අ) න්‍යෂ්ටික තාක්ෂණයේ සාමකාමී යොදාගැනීම් ප්‍රවර්ධනය
කිරීම සහ දිරිගැන්වීම සහ ඒ තාක්ෂණය උපයෝගී
කරගෙන සේවා සැපයීම;

(ආ) ජාතික අරමුණු සාක්ෂාත් කරගැනීමේ කාර්ය සඳහා
න්‍යෂ්ටික විද්‍යාව සහ න්‍යෂ්ටික තාක්ෂණය පිළිබඳ
සාමකාමී යොදාගැනීම් සම්බන්ධ පර්යේෂණ පැවැත්වීම;

(ඇ) න්‍යෂ්ටික තාක්ෂණයේ සාමකාමී යොදාගැනීම්වල
ප්‍රවේසම් සහිත බව සහ සුරක්ෂිත ක්‍රම සහ ගුණත්වය
තහවුරු කිරීම සඳහා වූ නව ක්‍රමෝපක්‍රම ප්‍රවර්ධනය
කිරීම සහ ඒවාට ආධාර කිරීම;

(ඈ) න්‍යෂ්ටික යොදාගැනීම් සම්බන්ධයෙන් නියාමන අවශ්‍යතා
ඉටුකිරීම පිණිස විකිරණ ආරක්ෂණ සේවා සැපයීම;

(ඊ) වාණිජ හෝ වෙනත් කාර්ය සඳහා අයනීකාර විකිරණ
සහ අනුපූරක තාක්ෂණ සම්බන්ධිත ක්‍රියාකාරකම්වල
නිරත වීම.

4. මණ්ඩලයේ කාර්ය සහ කර්තව්‍ය වනුයේ-
(අ) වෛද්‍ය, පාරිසරික, කාෂිකාර්මික, කාර්මික සහ වෙනත් කර්තව්‍ය.
සාමකාමී කාර්ය සඳහා සහ ජාතික සංවර්ධනය සඳහා
අවශ්‍ය විය හැකි පරිදි විද්‍යාත්මක සහ තාක්ෂණික
සුගමනය සඳහා අනුපූරක තාක්ෂණය සහිතව හෝ
අන්‍යාකාරයෙන් විකිරණශීලී ද්‍රව්‍ය සහ අයනීකාර විකිරණ
උපයෝගී කර ගැනීම;

(ආ) අනුපූරක තාක්ෂණය සමග හෝ අන්‍යාකාරයෙන්
අයනීකාර විකිරණ යොදාගැනීම සම්බන්ධව පර්යේෂණ
පැවැත්වීම;

(ඇ) මණ්ඩලයේ කාර්ය මණ්ඩලය සහ වෙනත් අදාළ
ආයතනයක නිලධරයන් සඳහා උචිත පුහුණු කිරීම
සම්බන්ධයෙන් ප්‍රමාණවත් පහසුකම් සහ වැඩපිළිවෙල
සපයා ඇති බව සහතික කිරීම;

(ඈ) න්‍යෂ්ටික තාක්ෂණය හෝ වෙනත් විකිරණශීලී ද්‍රව්‍ය
උපයෝගි කර ගැනීම පිළිබඳ තොරතුරු මණ්ඩලය වෙත
ඇති විට සහ ඉල්ලීමක් කරනු ලැබ උචිත යැයි මණ්ඩලය
සලකන විට යම් අදාළ රජයේ ආයතනයකට හෝ යම්
ජාතික හෝ ජාත්‍යන්තර රාජ්‍ය නොවන ආයතනයකට
හෝ මහජනයාට එම තොරතුරු ලබාදීම;

(ඉ) අනුපූරක ක්‍රම සහිතව හෝ අන්‍යාකාරයෙන් අයනීකාර
විකිරණ යොදාගැනීම සම්බන්ධයෙන් ආධාර කිරීම පිණිස
වෘත්තික සංවිධාන හෝ සමිති පිහිටුවීම ප්‍රවර්ධනය කිරීම
සහ ලබාදිය හැකි සම්බන්ධිත සේවා සැපයීම;

(ඊ) න්‍යෂ්ටික තාක්ෂණය, විකිරණවේදී යොදාගැනීම් සහ
වෙනත් අදාළ අංශයන් සම්බන්ධ ක්ෂේත්‍රයන්හි
පර්යේෂණ මධ්‍යස්ථාන, පර්යේෂණාගාර සහ නියමු
යන්ත්‍රාගාර ඉදිකිරීම සහ ක්‍රියාත්මක කිරීම;

(උ) විකිරණශීලී අපද්‍රව්‍ය කළමනාකරණය සහ බැහැරකිරීම
හා විකිරණශීලී සමස්ථානික නිෂ්පාදනය සහ බෙදාහැරීම
සඳහා කාර්මික අනුආයතන හෝ පහසුකම් ඉදිකිරීම
සහ ක්‍රියාත්මත කිරීම;

(ඌ) න්‍යෂ්ටික තාක්ෂණය, පාරිසරික සමතුලිතතාවය ආරක්ෂා
වන අයුරින් සාමකාමීව යොදාගැනීම සංවර්ධනය
කිරීමෙහිලා ආධාර කිරීම;

(එ) ශ්‍රී ලංකාව ඇතුළත පිහිටි විකිරණශීලී ඛණිජ සම්පත්වල
පැවැත්ම ගවේශණය කිරීම;

(ඒ) මණ්ඩලයේ අරමුණු ඉටුකරගැනීමට උපකාරී වෙතැයි
සලකන දේශීය හෝ ජාත්‍යන්තර ආයතන හෝ සංවිධාන
සමග විද්‍යාත්මක සහ තාක්ෂණික සහයෝගීතාව ඇතිකර
ගැනීම, පවත්වා ගැනීම සහ වර්ධනය කිරීම.

(ඔ) අයනීකාර විකිරණ හෝ වෙනත් අනුපූරක තාක්ෂණ
සම්බන්ධිත වාණිජ සහ වෙනත් ව්‍යවසායයන් සඳහා
ඇතුළත් වීම;

(ඕ) මණ්ඩලයේ කාර්ය සහ කර්තව්‍ය කිරීමට සහ ඉටුකිරීමට
අදාළව තොරතුරු අමාත්‍යවරයාට සැපයීම; සහ

(ක) මණ්ඩලයේ අරමුණු සාක්ෂාත් කරගැනීමට අවශ්‍යයයි
මණ්ඩලය සලකන වෙනත් කාර්ය සහ කර්තව්‍ය කිරීම
සහ ඉටුකිරීම.

5. මේ පනතින් මණ්ඩලයට ප්‍රකාශිතවම පිරිනැමෙන මණ්ඩලයේ
බලතලවලට අමතරව මණ්ඩලයේ කර්තව්‍යයන් සාර්ථකව කිරීම බලතල.
සහ ඉටුකිරීම සඳහා පහත සඳහන් කටයුතු කිරීමේ බලය ද
මණ්ඩලය සතු විය යුතුය :-

(අ) මණ්ඩලයේ කර්තව්‍ය කාර්යක්ෂමව ඉටුකිරීම සඳහා අවශ්‍ය
පර්යේෂණාගාර, පුස්තකාල, වැඩපොලවල් සහ වෙනත්
ගොඩනැගිලි ඉදිකිරීම, සම්පාදනය කිරීම සහ
පවත්වාගෙන යාම;

(ආ) මණ්ඩලයේ කර්තව්‍යවලට අදාළ හෝ සම්බන්ධ කවර
හෝ විෂයයක් පිළිබඳ වාර්තා, වාර ප්‍රකාශන සහ ලේඛන
රැස්කිරීම, මුද්‍රණය කිරීම සහ ප්‍රකාශනය කිරීම;

(ඇ) මණ්ඩලයේ අරමුණුවලට සම්පූර්ණයෙන් හෝ අර්ධ
වශයෙන් සමාන අරමුණු සහිත ශ්‍රී ලංකාව තුළ හෝ
ඉන් පිටත ඇති ආයතන සමග සහයෝගීතාව සඳහා
ගිවිසුම්වලට අමාත්‍යවරයාගේ අනුමතය ඇතිව
ඇතුළත්වීම;

(ඈ) යම් ද්‍රව්‍යයක, වෙළඳ භාණ්ඩයක හෝ වස්තුවක
විකිරණශීලී අපවිත්‍රතා සහ අයනීකාර විකිරණ මට්ටම්
නිශ්චය කිරීම පිණිස පරීක්ෂණ සේවා ලබාදීම;

(ඉ) ක්‍රමාංකන සේවා සහ විකිරණය මැනීමේ උපකරණ
සඳහා සේවා සහ මාත්‍රාමිතික සේවා ලබාදීම;

(ඊ) අයනීකාර විකිරණ නිපදවීම හෝ උපයෝගීකර ගැනීම
සඳහා හෝ යම් පර්යේෂණයක් සඳහා අවශ්‍ය වන හෝ
අවශ්‍ය විය හැකි බව මණ්ඩලයේ මතය වන යම්
භාණ්ඩයක් නිෂ්පාදනය කිරීම, මිළදී ගැනීම; ආනයනය
කිරීම හෝ අත්කර ගැනීම, ගබඩා කිරීම, විකිණීම,
ප්‍රවාහනය කිරීම හෝ අපනයනය කිරීම සහ එවැනි යම්
භාණ්ඩයක් බැහැර කිරීම;

මණ්ඩලය හැර වෙනත් යම් ආයතනයක් හෝ තැනැත්තකු
විසින් මෙහෙයවනු ලබන හෝ කරනු ලබන යම්
පර්යේෂණයක් සම්බන්ධයෙන් පාවිච්චි කිරීම සඳහා
මණ්ඩලය විසින් තීරණය කරනු ලබන ආකාරයට
මණ්ඩලයට අයත් යම් උපකරණයක් හෝ පහසුකම්
ලබාදීම;

(ඌ) මේ පනත යටතේ බලපත්‍රයක් නිකුත් වී නොමැති හෝ
අයිතිකරුවකු සොයාගත නොහැකි යම් විකිරණශීලී
ප්‍රභවයක හෝ විකිරණශීලී අපද්‍රව්‍යයක ප්‍රවේසම් සහිත
බව සහ සුරක්ෂිතතාව තහවුරු කිරීම පිණිස, ඒ පිළිබඳ
තොරතුරු ලැබුනු විට, ප්‍රමාණවත් පියවර ගැනීම;

(එ) න්‍යෂ්ටික විද්‍යාව සහ තාක්ෂණය, විකිරණශීලී ද්‍රව්‍ය සහ
සම්බන්ධිත කරුණු සම්බන්ධව තොරතුරු ප්‍රචලිත කිරීම
සහ පුද්ගලයන් පුහුණුකිරීම;

(ඒ) න්‍යෂ්ටික විද්‍යා සහ තාක්ෂණය, අයනීකාර විකිරණ හෝ
විකිරණශීලී ද්‍රව්‍ය සහ වෙනත් අදාළ කරුණු පිළිබඳ
පර්යේෂණ සහ සංවර්ධන ක්‍රියාකාරකම් පැවැත්වීම සඳහා
විශ්වවිද්‍යාල, රජයේ දෙපාර්තමේන්තු සහ ශ්‍රී ලංකාව
ඇතුළත හා ඉන් පිටත වෙනත් ආයතන හෝ තැනැත්තන්
සමග සැළසුම් සැකසීම;

(ඔ) මණ්ඩලයේ විද්‍යාඥයන්ට, ඉංජිනේරුවන්ට, තාක්ෂණික
කාර්ය මණ්ඩලිකයන්ට සහ සෙසු සේවා නියුක්තයන්ට
කාර්ය සාධනය පදනම් කර ගත් අනුබල ප්‍රතිලාභ මුදල්
විෂයයභාර අමාත්‍යවරයාගේ එකඟත්වය ඇතිව සකස්
කරන ලද යෝජනා ක්‍රම අනුව ප්‍රදානය කිරීම;

(ඕ) මණ්ඩලයේ යම් කාර්ය සහ කර්තව්‍ය, මණ්ඩලයේ
සභාපතිවරයාට හෝ යම් සාමාජිකයෙකුට හෝ
මණ්ඩලයේ අධ්‍යක්ෂ - ජනරාල්වරයාට පවරා දීම;

(ක) චංචල හා නිශ්චල දේපළ අත්කර ගැනීම හා දැරීම සහ
ඒ දේපළ විකිණීම, බදු දීම, උකස් කිරීම, හුවමාරු කිරීම
හෝ අන්‍යාකාරයෙන් බැහැර කිරීම;

(ග) බැංකු ගිණුම් ආරම්භ කිරීම, ක්‍රියාත්මක කිරීම සහ
පවත්වාගෙන යාම සහ මණ්ඩලයේ මුදල් යම් බැංකුවක
තැන්පත් කිරීම සහ මණ්ඩලයේ කාර්ය සඳහා කඩිනමින්
අවශ්‍ය නොවන එහි මුදල් මණ්ඩලය විසින් තීරණය
කරනු ලබන සුරැකුම්පත්වල ආයෝජනය කිරීම;

(ච) මණ්ඩලයේ බලතල ක්‍රියාත්මක කිරීම සහ කර්තව්‍ය
ඉටුකිරීම සඳහා අවශ්‍ය විය හැකි මුදල් ණයට ගැනීම;
(ජ) මණ්ඩලයේ බලතල සහ කර්තව්‍ය කාර්යක්ෂම ලෙස
ක්‍රියාත්මක කිරීම සහ ඉටුකිරීම සඳහා අවශ්‍ය විය හැකි
කොන්ත්‍රාත් හෝ ගිවිසුම් ඇති කර ගැනීම;

(ට) මණ්ඩලය විසින් සලසනු ලබන සේවා සඳහා ගාස්තු
අයකිරීම සහ ලබාගැනීම;

(ඬ) මණ්ඩලයේ අරමුණු සාක්ෂාත් කරගැනීම සඳහා වාණිජ
කටයුතුවල නිරත වීම; සහ

(ණ) රජයේ අදාළ කාර්ය පටිපාටිවලට අනුකූලව, ලැබෙන
ප්‍රදානයන් සහ ශ්‍රි ලංකාව ඇතුළත හෝ ඉන් පිටත
ප්‍රභවයන්ගෙන් ලැබෙන චංචල හා නිශ්චල දේපල
පරිත්‍යාගයන් පිළිගැනීම සහ ලබාගැනීම සහ ඒවා
මණ්ඩලයේ බලතල සහ කර්තව්‍ය ක්‍රියාත්මක කිරීම සහ
ඉටුකිරීම සඳහා උපයෝගී කර ගැනීම.

6. (1) න්‍යෂ්ටික තාක්ෂණය සහ එහි ක්ෂේත්‍රයේ මණ්ඩලයේ
පලපුරුද්දක් ඇති සහ ශක්‍යතාව දක්වා ඇති තැනැත්තන් අතරින් සංයුතිය.
තිදෙනෙකුට නොඅඩු සංඛ්‍යාවක් සහ මුල්‍යය, නීතිය, සෞඛ්‍යය
සහ කර්මාන්ත යන ක්ෂේත්‍රයන්ගෙන් අවම වශයෙන් එක් අයකු
ඇතුළත්ව, අමාත්‍යවරයා විසින් පත්කරනු ලබන සාමාජිකයන් හත්
දෙනෙකුගෙන් මණ්ඩලය සමන්විත විය යුතු ය.

(2) (1) වන උපවගන්තිය යටතේ පත් කරන ලද එක් සාමාජිකයකු
මණ්ඩලයේ සභාපතිවරයා වශයෙන් අමාත්‍යවරයා විසින් පත්කරනු
ලැබිය යුතු ය.

(3) මණ්ඩලයේ සාමාජිකයන් වර්ෂ තුනක කාලයක් ධුර දැරිය
යුතු අතර ධුරයෙන් ඉවත් කරනු ලැබුවහොත් හැර ඔවුන් නැවත
පත්කරනු ලැබීමට සුදුසු විය යුතු ය.

(4) මණ්ඩලයේ සාමාජිකයන් සහ මණ්ඩලයේ රැස්වීම් පැවැත්වීම
සම්බන්ධයෙන් මේ පනතේ උපලේඛණයේ විධිවිධාන අදාළ විය
යුතු ය.

7. (1) මණ්ඩලයේ කාර්ය සහ කර්තව්‍ය ඉටුකිරීමේ දී ඊට කමිටු සහ
සහායවීම සඳහා අවශ්‍ය හෝ උචිත යයි එය අදහස් කරන යම් විශේෂඥයින්
කමිටු සහ විශේෂඥයන්, මණ්ඩලය විසින් පත්කරනු ලැබිය
හැකි ය.

(2) (1) වන උපවගන්තිය යටතේ පත් කරන ලද කමිටුවක් විසින්
එහි කටයුතු සහ රැස්වීම් සඳහා වූ කාර්ය පටිපාටි විධිමත් කරනු
ලැබිය යුතු ය.

(3) (1) වන වගන්තිය යටතේ පත් කරන ලද කමිටුවක
සාමාජිකයන්ට සහ විශේෂඥයකුට මණ්ඩලය විසින් තීරණය කරනු
ලබන පරිදි දීමනා ගෙවීම ද, පවරන ලද කාර්ය ඉටුකිරීම
සම්බන්ධයෙන් දරන ලද යම් වියදම් ප්‍රතිපූරණය කිරීම ද කරනු
ලැබිය යුතු ය.

8. (අ) මණ්ඩලයේ කර්තව්‍ය ඉටුකිරීමේ දී සහ බලතල ක්‍රියාත්මක
කිරීමේ දී අනුගමනය කළ යුතු ප්‍රතිපත්තිය සම්බන්ධයෙන් මේ
පනතේ විධිවිධානවලට අනනුකූල නොවන මෙහෙයුම් නිර්නායක
සහ විධාන අමාත්‍යවරයා විසින් මණ්ඩලය වෙත නිකුත් කරනු
ලැබිය හැකි ය.

(ආ) අමාත්‍යවරයා විසින් නිකුත් කරන ලද යම් මෙහෙයුම්
නිර්නායක හෝ විධානවලට මණ්ඩලය අනුකූල විය යුතු ය.

IIවන කොටස
II වන පරිච්ඡේදය
ශ්‍රී ලංකා පරමාණුක බලශක්ති නියාමන සභාව පිහිටුවීම
බලශක්ති

9. (1) අයනීකාර විකිරණ සම්බන්ධිත ක්‍රියා පිළිවෙත් නියාමනය ශ්‍රී ලංකා
කිරීම සහ පාලනය කිරීම සඳහා ශ්‍රී ලංකා පරමාණුක බලශක්ති පරමාණුක
නියාමන සභාව යනුවෙන් හඳුන්වනු ලබන (මෙම පනතෙහි "සභාව” නියාමන සභාව
යනුවෙන් සඳහන් කරනු ලබන) නියාමන අධිකාරියක් පිහිටවනු පිහිටුවීම.
ලැබිය යුතු ය.

(2) සභාව, (1) වන උපවගන්තියෙන් එයට දෙන ලද නාමයෙන්
අවිච්ඡින්න පැවැත්මක් සහ පොදු මුද්‍රාවක් ඇති සංස්ථාවක් වන
අතර ඒ නාමයෙන් එය විසින් නඩු පැවරීම ද එයට විරුද්ධව නඩු
පවරනු ලැබීම ද කරනු ලැබිය හැකි විය යුතු ය.

10. (අ) අයනීකාර විකිරණවලට නිරාවරණයවීම හා බැඳුණු සභාවේ
අවදානම් වලින් පුද්ගලයන් සහ පරිසරය ආරක්ෂාකිරීම සඳහා සහ
ප්‍රභවයන්ගේ සහ පහසුකම්වල ප්‍රවේසම සහ ආරක්ෂාව සඳහා ද
යෝග්‍ය පරිදි විධිවිධාන යෙදීම;

(ආ) යම් ප්‍රභවයක, න්‍යෂ්ටික ද්‍රව්‍යයක සහ වෙනත් විකිරණශීල
ද්‍රව්‍යයක හානිකර බලපෑමෙන් පුද්ගලයන්ගේ සහ පරිසරයේ
ආරක්ෂාව තහවුරු කිරීමට සහ ඒ ද්‍රව්‍යවල සහ පහසුකම්වල
සුරක්ෂිතතාවය තහවුරු කිරීමට යෝග්‍ය සියලු පියවර ගැනීම; සහ

(ඇ) ශ්‍රී ලංකාව විසින් අනුකූලතාව දැක්විය යුතු යයි නියමිත
න්‍යෂ්ටික බලශක්ති ක්ෂේත්‍රයට අදාළ ජාත්‍යන්තර ප්‍රමිති සහ
25 බැඳීම්වලට අනුකූලතාව දක්වන බව තහවුරු කිරීම,
සභාවේ අරමුණු විය යුතු ය.

11. (අ) මේ පනත යටතේ නිකුත් කිරීමට නියමිත බලපත්‍ර සභාවේ
නිකුත් කිරීම සහ එම බලපත්‍ර අලුත් කිරීම, වෙනස් කිරීම,අත්හිටුවීම කර්තව්‍ය.
හෝ අහෝසි කිරීම;

(ආ) මේ පනත යටතේ පැනවෙන නියමයන්ට සහ මේ පනත
යටතේ නිකුත් කළ බලපත්‍රවල සඳහන් කොන්දේසිවලට අනුකූලතාව
දැක්වෙන බව තහවුරු කිරීම පිණිස සෝදිසි කිරීමේ වැඩසටහනක්
සකස් කිරීම;

(ඇ) මේ පනතේ විධිවිධානවලට යථා පරිදි අනුකූලතාව දැක්වෙන
බව, මේ පනත යටතේ සාදන ලද රෙගුලාසි හෝ රීති සහ නිකුත්
කළ බලපත්‍රවල සඳහන් කොන්දේසි නිසිලෙස බලාත්මක කරන
බව තහවුරු කිරීමට යෝග්‍ය පියවර ගැනීම;

(ඈ) ශ්‍රී ලංකාව ඇතුළත තිබෙන්නා වූ සියලු ප්‍රභවයන් පිළිබඳ
තොරතුරු අඩංගු ජාතික රෙජිස්ටරයක් පවත්වාගෙන යාම;

(ඉ) සභාවේ නියාමන ක්‍රියාකාරකම් පිළිබඳ තොරතුරු
මහජනතාවට, මාධ්‍යවලට සහ වෙනත් අදාළ අවදානම් දරන්නන්ට
ලබාදීම;

(ඊ) අයනීකාර විකිරණයෙන් ආරක්ෂාවීම, ප්‍රභවයන් සහ වෙනත්
 විකිරණශීලී ද්‍රව්‍යයන් පිළිබඳ ප්‍රවේසම සහ සුරක්ෂිතතාවය සහ
විකිරණශීලී අපද්‍රව්‍ය කළමනාකරණය සම්බන්ධයෙන් ජාතික
ප්‍රතිපත්තියක් සහ ක්‍රමෝපායක් සකස් කිරීම ගැන අමාත්‍යවරයාට
නිර්දේශ ඉදිරිපත් කිරීම;

(උ) විකිරණ ආරක්ෂාව සහ අයනීකාර විකිරණ යොදාගැනීම
සම්බන්ධයෙන් වූ රීති, සංග්‍රහ සහ ප්‍රමිති සකස් කිරීම සහ
සමාලෝචනය, ජාත්‍යන්තර පරමාණුක බලශක්ති
නියෝජ්‍යායතනයේ සහ වෙනත් එවැනි ජාත්‍යන්තර සංවිධානවල
මනා පරිචයන් පිළිබිඹු වන සේ සකස් කිරීම;

(ඌ) සභාවට යොමු කරන ලද යම් කරුණක් හෝ මණ්ඩලයේ
 උපදෙස් දීම යෝග්‍ය යයි මණ්ඩලය අදහස් කරන කරුණු
සම්බන්ධයෙන් අමාත්‍යවරයාට උපදෙස් ලබාදීම; සහ

(එ) සභාවේ අරමුණු ඉටුකරගැනීම සඳහා අවශ්‍ය යයි මණ්ඩලය
අදහස් කරන වෙනත් කාර්ය සහ කර්තව්‍ය ඉටුකිරීම,
සභාවේ කර්තව්‍ය විය යුතුය.

12. මේ පනතින් ප්‍රකාශිතවම පිරිනමන ලද බලතලවලට ස
අමතරව සභාවේ කර්තව්‍ය ඵලදායීලෙස ඉටුකිරීම සඳහා සභාවට
පහත සඳහන් බලතල තිබිය යුතු ය:-

(අ) විකිරණශීලී ද්‍රව්‍ය නිසා ඇතිවන හදිසි තත්ත්වයන්
වැළැක්වීමට පියවර ගැනීම;

(ආ) නියාමන ක්‍රියා පිළිවෙල සහ සිද්ධි, හදිසි අනතුරු සහ
අසාමාන්‍ය සිදුවීම් ඇතුළුව නියාමනය කරන ලද ක්‍රියා
පිළිවෙත්වල ප්‍රවේසම, සෞඛ්‍ය සහ පාරිසරික අංශයන්
සම්බන්ධයෙන් මහජනතාවට, අනිකුත් අවදානම් දරන්නන්ට
තොරතුරු දැක්වීම සහ මහජනයා විමසීම සඳහා යාන්ත්‍රණ
සහ පටිපාටි ඇති කිරීම;

(ඇ) අයනීකාර විකිරණයෙන් මතුවන හානි හෝ අලාභ පිළිබඳ
අවදානමින් සුරක්ෂිතතාවය හා ප්‍රවේසම ප්‍රවර්ධනය කිරීම
පිණිස දේශීය සහ ජාත්‍යන්තර සංවිධාන සමඟ
සහයෝගයෙන් ක්‍රියාකිරීම;

(ඈ) සභාවේ අරමුණු සාක්ෂාත් කර ගැනීම සඳහා සභාවේ
කාර්ය මණ්ඩලයට සහ වෙනත් අදාළ පුද්ගලයන්ට හෝ
පුද්ගල මණ්ඩලයන්ට පුහුණුව ලබාදීම;

(ඉ) ප්‍රභවයන්ගේ ප්‍රවේසම සහ සුරක්ෂිතතාවය පිළිබඳව ශ්‍රී
ලංකාව පාර්ශවයක් වන ජාත්‍යන්තර ගිවිසුම්, සම්මුති
සහ අදාළ ප්‍රෝථකෝල සහ එකඟතාවයන් යටතේ ශ්‍රී
ලංකාවේ බැඳීම් ඉටුකිරීම පිණිස අවශ්‍යය වන පියවර
ගැනීම;

(ඊ) ප්‍රභවයන් උපයෝගීකර ගැනීම සහ මනුෂ්‍ය ජීවිතයට හෝ
පරිසරයට බලපෑමක් කළ හැකි සිද්ධි සහ අසාමාන්‍ය
සිදුවීම් පිළිබඳ තොරතුරු තිබෙන විට එම තොරතුරු
සභාව තීරණය කරන පරිදි දේශීය සහ ජාත්‍යන්තර
පුද්ගලයන්ට සහ මහජනතාවට ලබාදීම;

(උ) සෞඛ්‍යය, ප්‍රවේසම, පාරිසරික සංරක්ෂණය,
සුරක්ෂිතතාවය, හදිසි අවස්ථා, විකිරණශීලී අපද්‍රව්‍ය
ඇතුළුව න්‍යෂ්ටික සහ විකිරණශීලී ද්‍රව්‍ය ප්‍රවාහනය හෝ
ආනයනය සහ අපනයනය යන අංශයන්හි ප්‍රවීනත්වය
දරන රජයේ නියෝජිතායතන සහ රාජ්‍ය නොවන
සංවිධාන හෝ පුද්ගලයන් සමග කටයුතු සම්බන්ධීකරණය
කිරීම;

(ඌ) මේ පනතේ විධි විධාන සහ ඒ යටතේ සාදන ලද යම්
නියෝග හෝ රීති සහ යම් බලපත්‍රවල කොන්දේසි පිළිබඳ
දක්වන අනුකූලතාව නිශ්චය කිරීම සඳහා වූ ක්‍රියා පිළිවෙත්
සහ පහසුකම් පරීක්ෂා කිරීම, සමාලෝචනය කිරීම සහ
ඇගැයීම;

(එ) බලපත්‍ර සහිත ක්‍රියා පිළිවෙතක් පවත්වා ගෙන යනු ලබන
යම් ස්ථානයක ප්‍රවේසම් රහිත හෝ ප්‍රවේසම් රහිත විය
හැකි තත්ත්වයක් සොයාගනු ලැබුවහොත් ගතයුතු යයි
නියමිත නිවැරදි කිරීමේ පියවර සම්බන්ධයෙන් විධාන
නිකුත් කිරීම;

(ඒ) න්‍යෂ්ටික ද්‍රව්‍ය පිළිබඳ වගකීමේ සහ පාලනය කිරීමේ
රාජ්‍ය වැඩ පිළිවෙලක් ඇති කිරීම සහ පවත්වාගෙන
යාම ඇතුළුව ආරක්ෂණ ගිවිසුම යටතේ වූ බැඳීම් ක්‍රියාත්මක
කිරීම පිණිස අවශ්‍ය සියලු පියවර ගැනීම;

(ඔ) න්‍යෂ්ටික හෝ විකිරණශීලී ද්‍රව්‍ය, අදාළ උපකරණ සහ
ආශ්‍රිත පහසුකම් සම්බන්ධිත අනවසර ක්‍රියා සොයාගැනීම,
වැලැක්වීම සහ ඒවාට ප්‍රතිචාර දැක්වීම පිණිස ඒ ද්‍රව්‍ය,
උපකරණ හෝ පහසුකම්වල භෞතික ආරක්ෂාව ඇතුළුව
ඒවාහි සුරක්ෂිතතාවය සඳහා වූ නියාමන පියවර ක්‍රියාවේ
යෙදීම;

(ඕ) විකිරණ මිනුම් සහ විකිරණ මිනුම් උපකරණවල
ක්‍රමාංකනය පිළිබඳ සහතික නිකුත් කිරීමට සම්බන්ධිත
ආයතන හෝ පුද්ගලයන් වෙත අනුමතය ප්‍රදානය කිරීම
පිණිස කාර්ය පටිපාටි සහ යාන්ත්‍රණ ඇති කිරීම;
(ක) න්‍යෂ්ටික විද්‍යා සහ තාක්ෂණය සම්බන්ධයෙන් මහජනයා
දැනුවත් කිරීමේ වැඩසටහන් පැවැත්වීම සහ විකිරණශීලී
හෝ න්‍යෂ්ටික ද්‍රව්‍ය සම්බන්ධිත හදිසි අනතුරක් සිදු වූ
විට ගත යුතු නියමිත පූර්වාරක්ෂා පියවර ගැනීම;

(ග) ශ්‍රී ලංකාවට ආනයනය කරන ලද සහ මෙරට දී ලබාගත
හැකි යම් භාණ්ඩ හෝ වෙළෙඳ ද්‍රව්‍ය පරීක්ෂා කිරීම,
විකිරණශීලීතාව පිරික්සීම සඳහා සාම්පල ලබාගැනීම සහ
සභාව අවශ්‍යයයි හෝ යෝග්‍යයයි සලකන අවස්ථාවක
ඒ පිරික්සුමේ ප්‍රතිඵල මහජනයාගේ සහ අදාළ සියලු
නිලධාරීන්ගේ දැනගැනීම පිණිස පළකිරීම:

මේ ජේදයේ කාර්ය සඳහා "භාණ්ඩ” සහ "වෙළඳ ද්‍රව්‍ය”
යන්නට භාණ්ඩ හෝ වෙළඳ ද්‍රව්‍ය අපනයනය සඳහා
යොදා ගත් බහලු, බහලු රැගත් යම් යාත්‍රා හෝ ගුවන්
යානා ඇතුළත් වේ;

(ච) චංචල හෝ නිශ්චල දේපල අත්කර ගැනීම සහ දැරීම
සහ ඒ දේපල විකිණීම, බදු දීම, උකස් කිරීම, හුවමාරු
කිරීම හෝ අන්‍යාකාරයෙන් බැහැර කිරීම;

(ජ) සභාවේ කර්තව්‍ය හා සම්බන්ධ යම් විෂයයක් මත වාර්තා
සහ ලේඛන රැස්කිරීම සහ පළකිරීම;

(ට) සභාව විසින් අනුමත කරන ලද බැංකුවක, ජංගම,
ඉතිරිකිරීමේ හෝ තැන්පතු බැංකු ගිණුම් ආරම්භ කිරීම
සහ පවත්වාගෙන යාම; සහ

(ඩ) සභාවේ කර්තව්‍ය ඉටුකිරීමට අවශ්‍ය පර්යේෂණාගාර,
පුස්තකාල, වැඩපොළවල් සහ කාර්යාල ඇතුළු
ගොඩනැගිලි ඉදිකිරීම, අංග සම්පූර්ණ කිරීම සහ නඩත්තු
කිරීම.

13. සභාවේ බලතල ක්‍රියාත්මක කිරීමේ දී සහ කර්තව්‍ය සභාව විසින්
ඉටුකිරීමේ දී සභාව පහත සඳහන් පොදු ප්‍රතිපත්ති අනුගමනය පිළිපැදිය යුතු
කළ යුතු ය:-

(අ) අයනීකාර විකිරණයේ හානිකර බලපෑම්වලින් මනුෂ්‍ය
පීවිත, දේපළ සහ පරිසරය ප්‍රවේසම් කිරීම සහ ආරක්ෂා
කිරීම අත්‍යවශ්‍ය කරුණක් බව;

(ආ) බලපත්‍රයක් ඉල්ලුම්කර ඇති අදාළ ක්‍රියා පිළිවෙත
ක්‍රියාත්මක කිරීමට අවසර දීම සම්බන්ධයෙන් ප්‍රමාණවත්
සාධාරණීකරණයක් ඇති බව;

(ඇ) බලපත්‍ර සහිත ක්‍රියා පිලිවෙත්වලින් ඇති විය හැකි
සංයුක්ත උපරිම නිරාවරණයක් නිසා ලැබිය හැකි සඵල
මාත්‍රාව හෝ සමක මාත්‍රාව සභාව විසින් තීරණය කරනු
ලබන මාත්‍රා සීමා නොඉක්මවන පරිදි පුද්ගලයින්ගේ
සාමාන්‍ය නිරාවරණය සීමා කරන බව; සහ

(ඈ) සුරක්ෂිතභාවය උපරිමව පවත්වා ගැනීම තුළින් ප්‍රත්‍යෙකය
මාත්‍රාවේ ප්‍රමාණය, ප්‍රත්‍යෙක නිරාවරණ සංඛ්‍යාව සහ
නිරාවරණයන් ඇති විය හැකි සම්භාවිතාව, ආර්ථික හා
සමාජීය සාධක සැලකිල්ලට ගනිමින් සාර්ථකව ඉටුකරගත
හැකි පහත් මට්ටමකින් පවත්වා ගත යුතු බව.

14. (1) අමාත්‍යවරයා විසින් පත්කරනු ලබන පහත සඳහන් සභාවේ
සාමාජිකයන්ගෙන් සභාව සමන්විත විය යුතු ය:-
(අ) න්‍යෂ්ටික විද්‍යා සහ තාක්ෂණය කේෂත්‍රයේ
ආරක්ෂාව පිළිබඳ ප්‍රවීණයන් වන තැනැත්තන් තිදෙනෙක්;

(ආ) සභාවේ අරමුණු හා සම්බන්ධ හෝ ඊට අදාළ
කරුණු විෂයෙහි පළපුරුද්ද ඇති තැනැත්තෙක්; සහ

(ඇ) පරිසර විෂයය පවරන ලද අමාත්‍යවරයාගේ අමාත්‍යාංශයේ
අතිරේක ලේකම්වරයකුගේ හෝ අධ්‍යක්ෂවරයකුගේ
තත්ත්වයට පහළ නොවන ධුරයක් දරන සහ එම
අමාත්‍යවරයා විසින් නම්කරනු ලබන ජ්‍යෙෂ්ඨ
නිලධරයෙක්.

(2) අමාත්‍යවරයා විසින් සභාවේ එක් සාමාජිකයකු සභාවේ
සභාපතිවරයා වශයෙන් පත්කරනු ලැබිය යුතු ය.
(3) සභාපතිවරයා සහ සභාවේ සෙසු පත්කළ සාමාජිකයන් වර්ෂ
තුනක කාලයක් සඳහා ධුර දැරිය යුතු අතර, ධුරයෙන් ඉවත් කරනු
ලැබුවහොත් මිස, නැවත පත්කරනු ලැබීමට සුදුසු විය යුතු ය.

(4) මේ පනතේ උපලේඛනයෙහි ඇති විධිවිධාන සභාවේ
සාමාජිකයන් සහ සභාවේ රැස්වීම් පැවැත්වීම සම්බන්ධයෙන් අදාළ
විය යුතු ය.

15. සභාව විසින් මේ පනත යටතේ එහි කර්තව්‍ය ඉටුකිරීමෙහිලා පරීක්ෂකයන්
ඊට සහායවීම පිණිස එහි නිලධරයන් අතරින් යම් නිලධරයන් පත්කිරීම.
සංඛ්‍යාවක් පරීක්ෂකයන් වශයෙන් (මෙහි මින්මතු "බලයලත්
පරීක්ෂකයන්” වශයෙන් සඳහන් කෙරෙන) පත් කරනු ලැබිය යුතු
අතර ඔවුනට සභාව විසින් යෝග්‍ය බලය පැවරීමක් සිදුකළ යුතු ය.

16. (1) (අ) බලයලත් පරීක්ෂකයකුට තම කර්තව්‍ය ඉටුකිරීමේ බලයලත්
දී සහාය වීම සඳහා සහකාර පොලිස් අධිකාරී තනතුරට ඉහළ
 නිලයක් දරන යම් පොලිස් නිලධරයකුගේ සේවය ලබා දෙන ලෙස
සභාව විසින් පොලිස්පතිවරයාට ඉල්ලීමක් කරනු ලැබිය හැකිය.

(ආ) සභාව විසින් ඉල්ලීමක් කරන ලද අවස්ථාවක දී, එවැනි
පොලිස් නිලධරයෙකුගේ සේවාව ලබා දීම තහවුරු කිරීම
පොලිස්පතිවරයාගේ කාර්යයක් විය යුතු ය.

(2) (අ) (1) වන උපවගන්තිය යටතේ කරන ලද ඉල්ලීමක් මත
පොලිස්පති වරයා විසින් යම් පොලිස් නිලධරයකුගේ සේවා ලබා දී
ඇත්තේ ද ඒ පොලිස් නිලධරයා විසින් යම් නීතියක කුමක් සඳහන්ව
තිබුනද එය නොතකා සභාව විසින් කරන ලද යම් පැමිණිල්ලක් මත
මේ පනත යටතේ වූ වරදක් කළ බවට සැකකෙරෙන යම් තැනැත්තකු
වරෙන්තුවකින් තොරව අත්අඩංගුවට ගත යුතු ය.

(ආ) එකී වරද කළ බවට චෝදනා කෙරෙන්නේ යම් මහෙස්ත්‍රාත්
අධිකරණයක අධිකරණ බල සීමාව ඇතුළත ද ඒ මහෙස්ත්‍රාත්
අධිකරණය වෙත පොලිස් නිලධරයා විසින් ඒ තැනැත්තා ඉදිරිපත්
කළ යුතු ය.

20 17. (1) මේ පනත යටතේ සභාවේ කාර්ය සහ කර්තව්‍ය ඉටුකිරීම 
සඳහා සභාවට සහාය වීම පිණිස සභාව විසින් -

(අ) අවශ්‍ය යයි හෝ යෝග්‍ය යයි එය සලකන උපදේශක
කමිටු සංඛ්‍යාවක් පත් කිරීම; සහ
(ආ) එහි ස්ථිර කාර්ය මණ්ඩලයෙන් පිටත විශේෂඥයන්ගේ
සේවා උපදේශකයන් හෝ විශේෂඥයන් වශයෙන් ලබා
ගැනීම, කළ හැකි ය.

එසේ වුව ද, යම් උපදේශක කමිටු පත් කරනු ලැබීම හෝ ස්ථිර
කාර්ය මණ්ඩලයෙන් පිටත යම් විශේෂඥයකුගේ සේවා ලබාගැනීම
 හේතු කොටගෙන මේ පනත යටතේ හෝ ඒ යටතේ සාදන ලද
නියෝග හෝ රීති යටතේ සභාවට පවතින වගකීම් සහ කාර්යවලින්
සභාව කිසිසේත් නිදහස් නොවිය යුතු ය.

(2) සම්බන්ධතා පිළිගැටුමක් ඇත්තා වූ හෝ මේ පනත හෝ ඒ
යටතේ සාදන ලද යම් නියෝග හෝ රීතී යටතේ සභාව විසින් ගත
යුතුයයි නියමිත යම් තීරණයක් කෙරෙහි අනිසි බලපෑමක් කළ හැකි
තත්ත්වයක සිටින්නා වූ කිසිම තැනැත්තකු (1) වන උපවගන්තිය
යටතේ උපදේශක කමිටුවක සාමාජිකයකු හෝ විශේෂඥයකු වශයෙන්
පත් නොකෙරෙන බව තහවුරු කිරීම සභාවේ කාර්යය විය යුතු ය.

III වන පරිච්ජේදය
බලපත්‍ර නිකුත් කිරීම
18. (1) මණ්ඩලය ද ඇතුළු කිසිම තැනැත්තකු විසින් මේ ක්‍රියාපිළිවෙතක්
පනතෙහි ˝ක්‍රියා පිළිවෙතක්” යනුවෙන් සඳහන් කරනු ලබන පැවැත්වීම
අයනීකාර විකිරණ සම්බන්ධිත ක්‍රියාපිළිවෙතක් පැවැත්වීම:-

(අ) තත්කාර්ය සඳහා සභාව විසින් නිකුත් කරන ලද බව.
බලපත්‍රයක අධිකාරිය යටතේ මිස; හෝ
(ආ) එය මේ පනතේ විධිවිධාන මගින් සභාවේ නියාමන
පාලනයෙන් නිදහස් කරනු ලැබ ඇති ක්‍රියා පිළිවෙතක්
නම් මිස, නොකළ යුතු ය.

(2) තත්කාර්ය සඳහා බලපත්‍රයක් ලබානොගෙන ක්‍රියා පිළිවෙතක්
පවත්වන හෝ ක්‍රියා පිළිවෙතක් පැවැත්වීම පිණිස යම් ප්‍රභවයක්
උපයෝගී කර ගන්නා තැනැත්තකු වරදක් කරන අතර ඒ තැනැත්තා
මහෙස්ත්‍රාත්වරයකු ඉදිරියේ පැවැත්වෙන ලඝු නඩු විභාගයකින්
පසු වරදකරු කරනු ලැබීමේ දී රුපියල් මිලියන තුනකට
දඩයකට හෝ වසර හතකට නොවැඩි කාලයක බන්ධනාගාරගත
කිරීමට හෝ ඒ දඩය සහ බන්ධනාගාරගත කිරීම යන දෙකටම හෝ
 යටත් විය යුතු ය.

(1) පහත සඳහන් කරුණු සැලකිල්ලට ගනිමින් යම් ක්‍රියා
පිළිවෙතක් හෝ ක්‍රියා පිළිවෙතක් ඇතුළත වූ ප්‍රභවයක් ගැසට්
පත්‍රයේ පළකෙරෙන නියමයක් මගින් සභාවේ නියාමන පාලනයෙන්
නිදහස් කිරීමේ බලය සභාව සතු විය යුතු ය:-

(අ) ක්‍රියා පිළිවෙත පැවැත්වීමෙන් හෝ අදාළ ප්‍රභවයෙන් විසින්
මහජනයා අතුරින් යමෙකුට සිදුවිය හැකි විකිරණ අවදානම
සභාවේ නියාමන සැලකිල්ල යොමු නොවන තරමට සුළු
වීම;

(ආ) ක්‍රියා පිළිවෙත හෝ අදාළ ක්‍රියා පිළිවෙත ඇතුළත වූ
ප්‍රභවයේ සාමූහික_විකිරණශීලී බලපෑම පවත්නා
තත්ත්වයන් යටතේ සභාවේ නියාමන පාලනය ක්‍රියාත්මක
කිරීම අවශ්‍ය නොවන තරමට සුළුවීම;

(ඇ) ඉහත (අ) සහ (ආ) ඡේදවල සඳහන් සාධක නොපැවතීමට
තුඩු දෙන තත්ත්වයක් මතු වීමට ඉඩ නැති පරිදි ඇති
ක්‍රියා පිළිවෙත සහ ක්‍රියාපිළිවෙත ඇතුළත වූ ප්‍රභවය
ආවේණිකවම ප්‍රවේසම් සහිත වීම; සහ

(ඈ) ක්‍රියා පිළිවෙත, 22 (1) (ආ) වගන්තියෙහි දැක්වෙන පදනම
මත සාධාරණීකරණය කළ හැකි එකක් වීම.

(2) (1) වන උපවගන්තිය යටතේ වු නියමයක් මගින් -
(අ) ක්‍රියා පිළිවෙත පැවැත්වීම හේතුකොට ගෙන වර්ෂයක්
තුළ දී මහජනයාගෙන් යම් තැනැත්තකු පාත්‍ර වෙතැයි
අපේක්ෂිත සඵල මාත්‍රා මට්ටමට නිශ්චිතව සඳහන්
කරනු ලැබිය යුතු ය;

(ආ) ක්‍රියා පිළිවෙතක් ඇතුළත ප්‍රභවයක් නිදහස් කිරීමට
අදාළ වන අවස්ථාවක යම් වේලාවක ස්ථානයෙහි ඇති
න්‍යුක්ලයිඩයක මුළු සක්‍රීයතාවේ අවම මට්ටම සහ ක්‍රියා
පිළිවෙතෙහි උපයෝගී කර ගන්නා න්‍යුක්ලයිඩයේ සක්‍රීයතා
සාන්ද්‍රනය නිශ්චිතව සඳහන් කරනු ලැබිය යුතු ය;

(ඇ) නිදහස් කිරීම ක්‍රියා පිළිවෙතක උපයෝගී කරගනු ලබන
උපකරණයකට අදාළ වේ නම් ඒ උපකරණයෙන් සාමාන්‍ය
ක්‍රියාකාරී තත්ත්වයන්හි ඇති කෙරෙන පරිසර මාත්‍රා
සීඝ්‍රතාව සහ දිශා මාත්‍රා සමක සීඝ්‍රතාව _ සහ ඒ
උපකරණයෙන් නිපදවෙන විකිරණයේ ශක්ති මට්ටම්
නිශ්චිතව සඳහන් කරනු ලැබිය යුතු ය.

(3) (1) වන උපවගන්තිය යටතේ කරන ලද නියමයක් ඒ
ආකාරයෙන්ම කලින් කල සංශෝධනය කරනු ලැබිය හැකි අතර
එමගින් (2) වන උපවගන්තියෙහි සඳහන් උපමානයන් නිශ්චිතව
සඳහන් කරනු ලැබිය යුතු ය.

20. (1) ක්‍රියා පිළිවෙතක් පැවැත්වීමට අදහස් කරනු ලබන ක්‍රියාපිළිවෙත්
තැනැත්තකු විසින් ඒ ක්‍රියා පිළිවෙත පැවැත්වීමේ අදහස පිළිබඳ පැවැත්වීමේ
දැනුම්දීමක් සභාව විසින් තත් කාර්ය සඳහා සාදන ලද රීතිවලින් අදහස පිළිබඳ
නිශ්චිතව දක්වා ඇති ආකෘතියට අනුව සභාවට ඉදිරිපත් කරනු කළ යුතු බව.
ලැබිය යුතු අතර ඒ දැනුම්දීම සමඟ පහත දැක්වෙන තොරතුරු
ඉදිරිපත් කරනු ලැබිය යුතු ය:-

(අ) ක්‍රියා පිළිවෙත පැවැත්වීමට අපේක්ෂා කරන්නේ කවර
අරමුණක් සඳහා ද යන වග;

(ආ) විකිරණශීලී ද්‍රව්‍යය සම්බන්ධ කරගනු ලබන විට ඒ ද්‍රව්‍ය
උපයෝගී කර ගන්නේ කවර කාර්යකට ද යන වග සහ
ඒ විකිරණශීලී ද්‍රව්‍යයෙන් පාවිච්චි කෙරෙන උපරිම
විකිරණශීලීතාවය;

(ඇ) ක්‍රියා පිළිවෙත පැවැත්වීමේ දී ප්‍රචිකීරණ උපකරණයක්
පාවිච්චි කරන අවස්ථාවක දී ඒ උපකරණය මගින්
නිපදවනු ලැබිය හැකි අපේක්ෂිත අයනීකාර විකිරණයේ
උපරිම ශක්තිය; සහ

(ඈ) න්‍යෂ්ටික හෝ විඛණ්ඩනය කළ හැකි ද්‍රව්‍ය සම්බන්ධයෙන්
වන විට ඒ ද්‍රව්‍යයෙහි එක් එක් සංඝටකයේ විකිරණශීලතා
මට්ටම සහ ප්‍රතිශතය.

(2) (1) වන උපවගන්තිය යටතේ ලද දැනුම්දීමක අඩංගු තොරතුරු
මත සභාව විසින් -
(අ) අදාළ ක්‍රියා පිළිවෙත 19 වන වගන්තිය යටතේ කරන ලද
නියමයකින් නිදහස් කරන ලද්දක් ද යන වග; හෝ

(ආ) ක්‍රියා පිළිවෙත සභාව විසින් නිදහස් කරන ලද්දක් නොවන
අවස්ථාවක ක්‍රියා පිළිවෙතේ ස්වභාවය සැළකිල්ලට ගත්
විට ක්‍රියා පිළිවෙත පැවැත්වීම සඳහා බලපත්‍රය ලබා
ගැනීමට පෙර -

(i) අදාළ ගොඩනැගිල්ලේ හෝ ඉදිකිරීමේ සැලැස්මෙහි
ප්‍රමාණවත් විකිරණ ආරක්ෂා ක්‍රම ඇතුළත්කර තිබෙන
බව තහවුරු කිරීම පිණිස ගොඩනැගිල්ලේ හෝ
ඉදිකිරීමෙහි සැලැස්ම සඳහා සභාවේ අනුමතය
අවශ්‍ය ද යන වග; සහ

(ii) යම් විකිරණශීලි ද්‍රව්‍යයක්, ප්‍රචිකීරණ උපකරණ හෝ
විකිරණ ප්‍රභවයක් ඇතුළත් යන්ත්‍රෝපකරණ
ආනයනය කිරීම හෝ අපනයනය කිරීම අවශ්‍ය වන
අවස්ථාවක එසේ ආනයනය කිරීම හෝ අපනයනය
කිරීම සඳහා සභාවේ අනුමතය අවශ්‍ය ද යන වග,
තීරණය කළ යුතු ය.

(3) (අ) (2) වන උපවගන්තියේ (ආ) ඡේදය යටතේ එහි සඳහන්
අනුමතය ලබා ගැනීම අවශ්‍ය බව තීරණයක් කළ විට, සභාව විසින්
නොපමාව ඒ තීරණය දැනුම් දීමක් ඉදිරිපත් කළ තැනැත්තාට
සන්නිවේදනය කළ යුතු ය; සහ

(ආ) එම ඡේදය යටතේ අනුමතයක් ලබා ගැනීම අවශ්‍යයයි සභාව
තීරණය කරන අවස්ථාවක දී සභාවේ අනුමතය ලබා ගැනීම සඳහා
සන්නිවේදනයේ නිශ්චිතව සඳහන් තොරතුරු සහ අනුමත කිරීමේ
ගාස්තුව ඉදිරිපත් කරන ලෙස අදාළ තැනැත්තාගෙන් ඉල්ලීමක්
කළ යුතු ය.

21. (1) සභාව විසින් -
(අ) ඉදිරිපත් කරන ලද දැනුම් දීමට අදාළ අපේක්ෂිත ක්‍රියා ඉල්ලුම්පත.
පිළිවෙත පැවැත්වීම සඳහා බලපත්‍ර ලබාගැනීමට පෙර
අනුමතයක් අවශ්‍ය නොවන බව 20 (2) වන උපවගන්තිය
යටතේ තීරණය කරන අවස්ථාවක; හෝ

(ආ) 20 (3) වන උපවගන්තිය යටතේ ලැබුණු තොරතුරු සලකා
බැලීමෙන් පසු මතය ලබා දෙන අවස්ථාවක,
ක්‍රියා පිළිවෙත ආරම්භ කිරීමට පෙර යෝග්‍ය බලපත්‍රයක් සඳහා
ඉල්ලුම්පතක් ඉදිරිපත් කරන ලෙස සභාව විසින් අදාළ තැනැත්තාට
දැන්විය යුතු ය.

(2) බලපත්‍රයක් සඳහා වූ ඉල්ලුම්පත ඒ සඳහා සභාව විසින්
සපයනු ලබන නියමිත ආකෘති පත්‍රයෙහි විය යුතූ අතර ඒ සමග
සභාව තීරණය කළ ඉල්ලුම්පත් ක්‍රියාවලි ගාස්තූව ඉදිරිපත් කළ
යුතූ ය.

22. (1) 21(2) වන වගන්තිය යටතේ ඉදිරිපත් කරන ලද ඉල්ලුම්පත්
ඉල්ලුම්පතකින් ඉල්ලා සිටින ක්‍රියා පිළිවෙත පැවැත්වීම සඳහා වූ
බලපත්‍රය ඉල්ලුම් කිරීමේ දී ඉල්ලුම්කරු පහත සඳහන් කරුණු
සපුරා ඇති විට සහ ඒ සම්බන්ධව සභාව සෑහීමට පත් වූ පසු
සභාව විසින් බලපත්‍රයක් නිකුත් කරනු ලැබිය යුතු ය:-

(අ) ක්‍රියා පිළිවෙත පැවැත්වීමට අපේක්ෂිත ගොඩනැගිල්ල
සම්බන්ධයෙන් සභාව අනුමත කළ ගොඩනැගිලි
සැලැස්මක් වී නම් එහි අවශ්‍යතා ඉල්ලුම්කරු විසින්
ඉටුකර තිබීම;

(ආ) ඒ ක්‍රියා පිළිවෙතින් ඇතිවිය හැකි විකිරණ හානිය හිලව්
කිරීමට තරම් ප්‍රමාණවත් ප්‍රතිලාභ එයට නිරාවරණය වූ
පුද්ගලයන්ට හෝ සමාජයට ඉන් ඇති කෙරෙන්නෙහිය
යන පදනම මත අදාළ ක්‍රියා පිළිවෙත පැවැත්වීම
සාධාරණීකරණය කළ හැකි තත්වයක ඉල්ලුම්කරු සිටින
බව;

(ඇ) ප්‍රවේසම සහ සුරක්ෂිතතාවය තහවුරු කළ හැකි පරිදි
ක්‍රියා පිළිවෙත පැවැත්වීමට හැකි වන සේ ඉල්ලුම්කරුට
ප්‍රමාණවත් සම්පත් තිබෙන බව සහ ප්‍රමාණවත් ගණනකින්
යුත් තාක්ෂණික සුදුසුකම් ලත් කාර්ය මණ්ඩලයක් සිටින
බව;

(ඈ) නිරාවරණය වීම් මේ පනත යටතේ නියමිත මාත්‍රා සීමාවලට
පහළ බව තහවුරු කිරීමට ඉල්ලුම්කරු විසින් යෝග්‍ය
පියවර ගෙන තිබෙන බව;

(ඉ) සාධාරණ ලෙස අත්කර ගත හැකි ඉහළම මට්ටමේ
ප්‍රවේසම ලබා දෙන සේ ආරක්ෂාව ඉමහත් බව තහවුරු
කිරීමට ප්‍රමාණවත් පියවර ඉල්ලුම්කරු ගෙන ඇති බව;

(ඊ) විකිරණ ආරක්ෂාව හා සම්බන්ධ ප්‍රධාන මූලධර්ම පිළිබඳ
පැහැදිලි අවබෝධයක් ඉල්ලුම්කරුට ඇති බව;
අදාළ ක්‍රියා පිළිවෙත අවසන් කිරීමට සිදුවුවහොත් ඒ
සම්බන්ධයෙන් වන වගකීම් ඉටු කිරීමට ඉල්ලුම්කරුට
ප්‍රමාණවත් මුල්‍ය සම්පත් තිබෙන බව සහ තාක්ෂණික
සුදුසුකම් සහිත කාර්ය මණ්ඩලයක් සිටින බව;

(ඌ) ක්‍රියා පිළිවෙත පැවැත්වීම නිසා ඇතිවිය හැකි අවදානමේ
ස්වභාවය, විශාලත්වය හා සම්භාවිතාව ගැන ඇගයීමක්
ඉල්ලුම්කරු විසින් කර තිබෙන බව;

(එ) සේවකයන්ගේ, මහජනතාවගේ, පරිසරයේ ආරක්ෂාව සහ
ප්‍රවේසම සඳහා සහ විකිරණශීලි ප්‍රභවයන්ගේ
සුරක්ෂිතතාවය සඳහා ගතයුතූ යැයි නියමිත සියළු අවශ්‍ය
පියවර ඉල්ලුම්කරු විසින් ගෙන තිබෙන බව;

(ඒ) මේ පනතේ විධිවිධාන සහ ඒ යටතේ සාදන ලද නියෝග
හෝ රීති පිළිපැදීම පහසු කිරීමට අවශ්‍ය වන්නා
සැපයුම්කරුගේ හෝ නිෂ්පාදකයන්ගේ ලැබෙන අදාළ
තාක්ෂණික තොරතුරු ඉල්ලුම්කරු විසින් සභාවට සපයා
ඇති බව; සහ

(ඔ) හදිසි අවස්ථා සූදානම සහ ප්‍රතික්‍රියා සැලැස්මක්
පිළියෙළකර ලබාදී ඇති බව.

(2) (1) වන උපවගන්තියේ සඳහන් උපමානය අනුව සභාව-
(අ) ක්‍රියා පිළිවෙත පැවැත්වීමට බලපත්‍රයක් ප්‍රදානය කරනු
ලැබීමට ඉල්ලුම්කරුට යෝග්‍ය යැයි සෑහීමට පත්වන විට
ඒ සඳහා නියමිත ආකෘතියෙහි වූ බලපත්‍රයක් නිකුත් කරනු
ලැබිය යුතු ය; හෝ

(ආ) බලපත්‍රයක් ප්‍රදානය කරනු ලැබීමට ඉල්ලුම්කරු යෝග්‍ය
නැතැයි නිගමනය කරන විට ඉල්ලන ලද බලපත්‍රය
ප්‍රදානය කිරීම ප්‍රතික්ෂේප කර ඒ ප්‍රතික්ෂේප කිරීම සහ
ඊට අදාළ හේතු ඉල්ලුම්කරුට දැන්විය යුතු ය.

23. (1) 22 වන වගන්තිය යටතේ නිකුත් කර ඇති යම්
 බලපත්‍රයක්:-
(අ) බලපත්‍රයෙහි සඳහන් කොන්දේසිවලට සහ නියමයන්ට
යටත්ව විය යුතු ය;

(ආ) සභාව විසින් තීරණය කරනු ලබන බලපත්‍ර ගාස්තුව
ගෙවීමට යටත් විය යුතු ය;

(ඇ) තත්කාර්ය සඳහා සාදන ලද රීතිවලට අනුකූලව සභාව
විසින් තීරණය කරනු ලබන කාලයක් සඳහා වලංගූ විය
යුතු අතර ඒ බව බලපත්‍රයේ දක්වා තිබිය යුතු ය; සහ
(ඈ) පැවරිය නොහැක.

(2) නිකුත් කරන ලද බලපත්‍ර, ඒ බලපත්‍ර නිකුත් කිරීමට පදනම්
වූ කරුණු, එක් එක් බල පත්‍රය මත පැනැවුණු කොන්දේසි සහ
අවශ්‍යතා පිළිබඳ විස්තර සහ බලපත්‍රයක් ප්‍රතික්ෂේප කළ අවස්ථා
සම්බන්ධයෙන් වූ විට ප්‍රතික්ෂේප කිරීමට හේතූ වාර්තා කෙරෙන
රෙජිස්ටරයක් සභාව විසින් පවත්වා ගෙන යා යුතූ ය.

24. අයනීකාර විකිරණයේ හානිකර බලපෑමෙන් මනුෂ්‍ය ජීවිත 
හා පරිසරය ආරක්ෂා කිරීම පිණීස අවශ්‍ය තාක්ෂණික සහ
සංවිධානමය පියවර ආරම්භ කර ක්‍රියාත්මක කිරීම සහ බලපත්‍ර
යටතේ පාවිච්චි කිරීමට බලය දෙන ලද විකිරණශීලි ප්‍රභවයන්ගේ
ප්‍රවේසම සහ සුරක්ෂිතතාවය තහවුරු කිරීම බලපත්‍රලාභියාගේ මූලික
කාර්යය විය යුතු ය.

(අ) විකිරණයන්ට අධිනිරාවරණය වීමක් සිදු වූ විට, එවැනි සහ සොරකම
සිදුවීමක් සිදු වී පැය විසි හතරකට නොඅඩු කාලයක් යනාදිය.
තුළ; සහ

(ආ) යම් ප්‍රභවයක් හෝ ද්‍රව්‍යයක් නැතිවීම, සොරකම් කිරීම,
විකිරණ හදිසි අවස්ථාවක් හෝ අනවසර අරමුණක් සඳහා
යොමුවීම පිළිබඳ යම් සිදුවීමක් ගැන දැනගැනීමෙන් පැය
විසිහතරක් තුළ,

ඒ පිළිබඳ සභාවට වාර්තා කළ යුතු අතර ඉන් පසුව ඒ සම්බන්ධව
අනුකූලව ක්‍රියාකිරීම සඳහා සභාව විසින් නියම කරනු ලැබිය හැකි
යම් හදිසි ක්‍රියාමාර්ගයන්ට අනුකූලව ක්‍රියාකළ යුතු ය.

26. විකිරණශීලි ද්‍රව්‍ය ප්‍රවාහනය කිරීම සම්බන්ධිත ක්‍රියා විකිරණශීලී
පිළිවෙතක් පැවැත්වීම සඳහා බලපත්‍රයක් නිකුත් කරනු ලැබ සිටින ද්‍රව්‍ය ප්‍රවාහනය
සෑම බලපත්‍රලාභියකු විසින් ම සභාව විසින් තත්කාර්ය සඳහා පැනවුනු
 සාදන ලද රීති මගින් පැහැදිලිව දක්වා ඇති ඒ විකිරණශීලි ද්‍රව්‍ය නියමයන්ට
සහ විකිරණශීලි ප්‍රභවයන් ප්‍රවාහනය කිරීම සඳහා පාවිච්චි කරන අනුකූලවීම.

බහලු හෝ ඇසුරුම් සඳහා වූ පිරිවිතරවලට අදාළ නියමයන්
නියමයන්ට අනුකූලතාව දැක්විය යුතු ය.

27. (1) පහත සඳහන් හේතූන්ගෙන් එකක් හෝ වැඩි ගණනක් බලපත්‍රයක්
සිදුවූ විට අදාළ බලපත්‍රය වෙනස් කිරීම සඳහා ඉල්ලීමක් ලියවිල්ලක් වෙනස් කිරීම.
මගින් සභාවට ඉදිරිපත් නොකර ඒ බලපත්‍රයෙහි සඳහන් ක්‍රියා
පිළිවෙත පැවැත්වීම බලපත්‍රලාභියා විසින් දිගටම කරගෙන යාම
තහනම් වේ :-

(අ) බලපත්‍රයකින් බලය දෙන ලද ප්‍රභවයට වෙනස් වූ ප්‍රභවයක්
පාවිච්චි කිරීමට අදහස් කෙරෙන අවස්ථාවක;

(ආ) විකිරණශීලී ද්‍රව්‍යයක, බලපත්‍රයකින් බලය දෙන ලද
ප්‍රමාණයට වඩා ඉහළ විකිරණශීලි සක්‍රියතාවයක් පාවිච්චි
කිරීමට අදහස් කෙරෙන අවස්ථාවක;

(ඇ) අදාළ ක්‍රියා පිළිවෙත පැවැත්වීම සඳහා පාවිච්චි කරන
ලද භෞතික යටිතල පහසුකම්වල වෙනසක් කිරීමට
අදහස් කෙරෙන අවස්ථාවක; හෝ

(ඈ) බලපත්‍රයට අදාළ ක්‍රියා පිළිවෙත පැවැත්වීමේ දී නව සේවා
නියුක්තයන් සේවයෙහි යෙදවීමට අදහස් කෙරෙන
අවස්ථාවක.

(2) බලපත්‍රයේ වෙනස් කිරීම සඳහා ඉල්ලීමක් කිරීමට තුඩු දුන්
20 තත්ත්වයන් සලකා බැලීමෙන් පසු සභාව විසින් අවසර දිය හැකි
වෙනස් කිරීම් කවරේ දැයි තීරණය කොට නිකුත් කරන ලද බලපත්‍රය
ඒ අනුව වෙනස් කළ යුතු ය.

28. (1) ස්වකීය බලපත්‍රය අලුත් කර ගැනීමට අදහස් කරන බලපත්‍රය අලුත්
බලපත්‍රලාභියකු විසින් ඒ බලපත්‍රය අවසන් වීමේ දිනට පෙරාතුව කිරීම.
තුන් මසකට නොඅඩු කාලයක් ඇතුළත ඒ සඳහා ඉල්ලුම් පත්‍රයක්
ඉදිරිපත් කළ යුතු ය.

(2) බලපත්‍රලාභියකු (1) වන උපවගන්තිය යටතේ ඉල්ලුම් පත්‍රයක්
ඉදිරිපත් කිරීමට අසමත් වන අවස්ථාවක, එම බලපත්‍රලාභියා විසින්
බලපත්‍රය අලුත් කිරීමට අදහස් නොකරන්නේ නම් හැර සභාව
විසින් නොපමාව එම බලපත්‍රලාභියා ඉල්ලුම් පත්‍රයක් ඉදිරිපත්
කිරීමට යොමුකළ යුතු අතර බලපත්‍රය අලුත් කිරීම අවසන් වන
තෙක් තාවකාලික බලපත්‍රයක් නිකුත් කළ හැකි ය.

(3) බලපත්‍රයක් අලුත් කිරීම සඳහා වූ ඉල්ලුම් පත්‍රයක් ඒ සඳහා
සභාව විසින් සපයා ඇති ආකෘති පත්‍රයෙන් අලුත් කිරීමේ ගාස්තුව
 ද සමග ඉදිරිපත් කරනු ලැබිය යුතු අතර, ඒ ඉල්ලුම් පත්‍රය සලකා
බැලීමේ ක්‍රියාවලියට භාජනය කිරීම සම්බන්ධයෙන් මේ පනතේ 22
වන වගන්තියේ විධිවිධාන අවශ්‍ය වෙනස් කිරීම් සහිතව අදාළ විය
යුතු ය.

(4) බලපත්‍රය අලුත් කෙරෙන අවස්ථාවක බලපත්‍රය මුලින් නිකුත්
10 කිරීමේ දී එය යටතේ වූ කොන්දේසි සහ අවශ්‍යතාවයන්ට අමතරව
සභාව යෝග්‍ය යැයි සලකන්නේ නම් වැඩිදුර කොන්දේසි සහ
අවශ්‍යතා පනවනු ලැබිය හැකි ය.

29. (1) බලපත්‍රලාභියකු තම බලපත්‍රය අලුත් කිරීමට අදහස් බලපත්‍රයක්
නොකරන අවස්ථාවක, ඒ බව බලපත්‍රය අවසන් වීමේ දිනට පෙරාතුව අලුත්
තුන් මසකට නොඅඩු කාලයක් ඇතුලත සභාවට දැන්වීම ඒ
බලපත්‍රලාභියාගේ කාර්යය වන්නේය. එසේ දැන්වීම පැහැර හැරීම සභාවට
මේ පනත යටතේ වරදක් වන අතර ඒ පුද්ගලයා එම වරදට වරදකරු දැන්වීම.
කරනු ලැබූ විට රුපියල් දස දහසකට නොවැඩි දඩයකට යටත් විය
යුතු ය.

(2) (1) වන උපවගන්තිය යටතේ ක්‍රියා පිළිවෙතක් පැවැත්වීම සඳහා
වූ බලපත්‍රයක් අලුත් නොකරන අවස්ථාවක ඒ ක්‍රියා පිළිවෙතට සහ
ඒ සම්බන්ධයෙන් 33 වන වගන්තියේ (3), (4) සහ (5) වන උපවගන්තිවල
විධිවිධාන අවශ්‍ය වෙනස් කිරීම් සහිතව අදාළ විය යුතු ය.

30. (1) බලපත්‍රලාභියකු තම බලපත්‍රය අවසන් වීමේ දිනට තුන් 
 මසකට පෙර එය අලුත් කිරීම සදහා ඉල්ලුම්පතක් ඉදිරිපත් කිරීම
පැහැර හරින අවස්ථාවක බලපත්‍රය අලුත් කිරීමේ දී ගෙවිය යුතුයැයි
නියමිත අලුත් කිරීමේ ගාස්තුවට අමතරව බලපත්‍රය අලුත් කරන
දිනය දක්වා එක් එක් දිනය වෙනුවෙන් සභාව විසින් තත්කාර්ය
සඳහා සාදනු ලබන රීතිවලින් තීරණය කරනු ලබන ප්‍රමාණයක
 අධිභාරයක් ගෙවීමට බලපත්‍රලාභියා යටත් විය යුතු ය.

(2) බලපත්‍රලාභියකු බලපත්‍රයේ කාලය අවසන් වීමේ දිනයට
පෙර බලපත්‍රයක් අලුත් කිරීම සඳහා ඉල්ලුම්පතක් ඉදිරිපත් කිරීමට
අසමත් වන අවස්ථාවක, එම බලපත්‍රය අවසන් වූ වහාම පහත
සඳහන් පියවර ගැනීමේ බලය සභාව සතු විය යුතු ය :-

(අ) ක්‍රියා පිළිවෙත පවත්වනු ලබන පරිශ්‍රයට මුද්‍රා තැබීමට
සැලැස්වීම සහ ඒ මුද්‍රා තැබීමෙන් දින 7ක් ඇතුලත පරිශ්‍රයට
මුද්‍රා තැබීම තහවුරු කිරීමේ ආඥාවක් ලබා ගැනීම පිණිස
මහෙස්ත්‍රාත් අධිකරණයට ඉල්ලීමක් ඉදිරිපත් කිරීම; සහ

(ආ) විකිරණශීලි ප්‍රභවයේ ප්‍රවේසම සහ සුරක්ෂිතතාවය
තහවුරු කළ හැකි ආකාරය සම්බන්ධයෙන් සහ මිනිස්
ජීවිතවල සහ පරිසරයේ ආරක්ෂාව සඳහා යෝග්‍යයැයි
සභාව සලකන බලපත්‍රලාභියා විසින් තරයේ පිළිපැදිය
යුතු විධාන නිකුත් කිරීම.

(3) (2) වන උපවගන්තියේ (ආ) ඡේදය යටතේ විධාන නිකුත්
කරනු ලැබූ බලපත්‍රලාභියකුට සහ ඒ බලපත්‍රලාභියා සම්බන්ධයෙන්
මේ පනතේ 33 වන වගන්තියේ (3) සහ (4) උපවගන්තිවල විධිවිධාන
අදාළ විය යුතු ය.

31. සභාව විසින් නිකුත් කරන ලද බලපත්‍රයක් පහත සඳහන් 
අවස්ථාවක දී කවර හෝ වේලාවක තත් කාර්ය සඳහා
බලපත්‍රලාභියාට යවනු ලබන දැනුම් දීමකින් අවලංගු කරනු ලැබිය
හැකි ය :-

(අ) පිළිගත නොහැකි තර්ජනයක් හෝ අවදානමක් මහජන
සෞඛ්‍යයට ඇති කරන්නා වූ හෝ පරිසරයට අන්තරායයක්
වන්නා වූ බලපත්‍රයේ යම් කොන්දේසියක් කඩ කිරීමක්
හෝ මේ පනතේ විධිවිධානයන් හෝ මේ යටතේ සාදන
ලද නියෝගයක් හෝ රීතියක් බලපත්‍රලාභියා විසින්
උල්ලංඝනය කර තිබීම;

(ආ) බලපත්‍රලාභියා, සභාව විසින් 39 වන වගන්තිය යටතේ
නිකුත් කරන ලද යම් විධානයන්ට අනුකූලතාව දැක්වීමට
වලංගු හේතුවක් නොමැතිව අසමත් වීම;

(ඇ) බලපත්‍රය නිකුත් කරන ලද්දේ යම් ක්‍රියා පිළිවෙතක්
පැවැත්වීම සඳහා ද එය පැවැත්වීම හෝ කරගෙන යාම
බලපත්‍රලාභියා විසින් නතර කර තිබීම;

(ඈ) නිකුත් කරන ලද බලපත්‍රයට අදාළ ක්‍රියා පිළිවෙත දිගටම
පැවැත්වීම මගින් පිළිගත නොහැකි තර්ජනයක් හෝ
අවදානමක් මහජන සෞඛ්‍යයට ඇති කරතැයි හෝ
පරිසරයට අන්තරායයක් වෙතැයි බලපවන්නා යම්
තත්ත්වයන් යටතේ සභාව විසින් තීරණය කිරීම;

(ඉ) නිශ්චිත ස්වභාවික හෝ වෙනත් හේතු නිසා ප්‍රතිග්‍රාහක
පරිසරය වෙනස් වී තිබීම අනුව ක්‍රියා පිළිවෙත දිගටම
පැවැත්වීම මහජන සෞඛ්‍යයට අවදානමක් හෝ පරිසරයට
අන්තරායයක් බවට පත්වීම.

31 වන වගන්තිය යටතේ තම බලපත්‍රය අවලංගු කරනු බලපත්‍රයක්
ලැබූ පසු ක්‍රියා පිළිවෙත දිගටම පවත්වනු ලබන යම් තැනැත්තකු
වරදක් කරන අතර මහේස්ත්‍රාත්වරයකු ඉදිරියේ පවත්වනු ලබන පිළිවෙතක්
ලඝු නඩු විභාගයකින් පසුව වරදකට වරදකරු කරනු ලැබීමේ දී ඒ පැවැත්වීම
තැනැත්තා රුපියල් මිලියන 3 කට නොවැඩි දඩයකට හෝ අවුරුදු වරදක් බව.
7 කට නොවැඩි කාලසීමාවක් සඳහා වන බන්ධනාගාරගත කිරීමකට
හෝ එම දඩය සහ බන්ධනාගාරගත කිරීම යන දඬුවම් දෙකටම
හෝ යටත් විය යුතු ය.

33. (1) සභාව විසින් බලපත්‍රයක් අවලංගු කරනු ලබන අවලංගු කරනු
අවස්ථාවක ක්‍රියාපිළිවෙත පැවැත්වීම දිගටම කරගෙන යාම
වැලැක්වීම පිණිස සභාව විසින් නියමිත ස්ථානවල හෝ යම්
ප්‍රභවයකට මුද්‍රා තැබීමට සැලැස්විය හැකි ය.

(2) (1) වන උපවගන්තිය යටතේ ක්‍රියාත්මක කරන ලද මුද්‍රා
තැබීමෙන් දින 7ක් ඇතුළත සභාව විසින් මහෙස්ත්‍රාත් අධිකරණයකට
ඉල්ලීමක් ඉදිරිපත් කොට ක්‍රියාත්මක කරන ලද මුද්‍රා තැබීම
ස්ථීර කිරීමේ ආඥාවක් ලබා ගත යුතු ය.

(3) බලපත්‍රයක් අවලංගු කරන අවස්ථාවේ දී හෝ ඉන් කවර හෝ
වේලාවක විකිරණශීලි ප්‍රභවයන්ගේ ප්‍රවේසම සහ සුරක්ෂිතතාවය
තහවුරු කළ හැකි ආකාරය ගැන සහ මනුෂ්‍ය ජීවිත සහ පරිසරයේ
ආරක්ෂාව සඳහා වූ විධාන සභාව විසින් බලපත්‍රලාභියාට නිකුත්
කරනු ලැබිය හැකි අතර බලපත්‍රලාභියා එසේ නිකුත් කරන ලද
විධානවලට අනුකූලතාව දැක්විය යුතු ය.

(4) නිකුත් කරන ලද විධානවලට සතුටුදායක ලෙස අනුකූලතාව
දක්වා ඇති බවට සහ අදාළ ක්‍රියා පිළිවෙත පැවැත්වීමේ දී පාවිච්චි
කරන ලද විකිරණශීලි ද්‍රව්‍ය හෝ ප්‍රභවයන් මනුෂ්‍ය පීවිතයට හා
පරිසරයට තර්ජනයක් වීම අවසන් වී ඇති බවට සභාව සෑහීමකට
පත්වූ විට සභාව විසින් (3) වන උපවගන්තිය යටතේ විධාන නිකුත්
කරනු ලැබූ බලපත්‍රලාභියකු මේ පනත යටතේ පැවැත්වෙන සියළු
නියාමන බැදීම් වලින් නිදහස් කරනු ලැබිය යුතු ය.

(5) (3) වන උපවගන්තිය යටතේ නිකුත් කරන ලද විධානවලට
අනුකූල නොවීම මේ පනත යටතේ වූ වරදක් වන අතර
මහෙස්ත්‍රාත්වරයකු ඉදිරියේ පවත්වනු ලබන ලඝු නඩු විභාගයකින්
පසු වරදට වරදකරු කරනු ලැබූ විට රුපියල් පන් ලක්ෂයකට
නොවැඩි දඩයකට හෝ අවුරුදු තුනකට නොවැඩි කාලසීමාවක්
සඳහා වන බන්ධනාගාරගත කිරීමකට හෝ එම දඩය සහ බන්ධනාගාර
ගත කිරීම යන දඬුවම් දෙකටම හෝ යටත් විය යුතු ය.

(1) (අ) බලපත්‍රලාභියා බලපත්‍රයේ යම් කොන්දේසියක් බලපත්‍රයක්
කඩකරමින් හෝ මේ පනතේ හෝ එය යටතේ අත්හිටුවීම.
සාදන ලද යම් නියෝගයක් හෝ රීතියක් කඩකරමින්
ක්‍රියා කර ඇත්තා වූ ද, ඒ කඩ කිරීම මහජන
සෞඛ්‍යයට පිළිගත හැකි තර්ජනයක්, අවදානමක්
හෝ පරිසරයට අන්තරායක් නොවන්නා වූ
අවස්ථාවක;

(ආ) මහජන සෞඛ්‍යයට හෝ පරිසරයට ඇති කළ හෝ
ඇති කළ හැකි අන්තරාය හෝ අවදානම නිවැරදි
කිරීමේ පියවර ගැනීමෙන් අඩු කළ හැකි හෝ ඊට
පිළියම් කළ හැකි අවස්ථාවක; හෝ

(ඇ) බලපත්‍රලාභියා 39 වන වගන්තිය යටතේ සභාව
විසින් නිකුත් කළ විධානයන්ට අනුකූලවීමට
හේතුවක් රහිතව අසමත්වන අවස්ථාවක,
බලපත්‍රයක් අත්හිටුවනු ලැබිය හැකි ය.

(2) බලපත්‍රයක් අත්හිටුවීමට තීරණයක් ගනු ලැබූ විට
බලපත්‍රලාභියාට යවනු ලබන දැනුම් දීමකින් සභාව විසින් බලපත්‍රය
අත්හිටුවනු ලබන්නේ කවර කාලසීමාවකට ද යන වග සහ අත්හිටුවීම
ඉවත් කිරීම පිණිස ගත යුතු නිවැරදි කිරීමේ පියවර කවරේද යන්න
නිශ්චිතව සඳහන් කරනු ලැබිය යුතු ය.

(3) (අ) ඒ දැනුම් දීමෙහි නිශ්චිතව සඳහන් නිවැරදි කිරීමේ පියවර
හෝ වැඩකටයුතු බලපත්‍රලාභියා විසින් අත්හිටවූ කාලසීමාව
ඉක්මවීමට පෙර ක්‍රියාත්මක කළ යුතු ය.

(ආ) අත්හිටුවීමේ කාලසීමාව ඉක්මවීමට පෙර එසේ නිශ්චිතව
සදහන් පියවර හෝ වැඩකටයුතු සම්පූර්ණ කිරීමට බලපත්‍රලාභියාට
නොහැකි අවස්ථාවක ඒවා ක්‍රියාත්මක කිරීම සඳහා වැඩිපුර කාලයක්
බලපත්‍රලාභියා විසින් ලියවිල්ලකින් ඉල්ලා සිටිය හැකි අතර පවතින
තත්ත්වයන් අනුව යෝග්‍ය යැයි සලකන්නේ නම් සභාව විසින්
වැඩිපුර කාලයක් ලබා දිය හැකි ය.

(4) නියමිත පියවර සහ වැඩකටයුතු බලපත්‍රලාභියා විසින්
සතුටුදායක අයුරින් ක්‍රියාත්මක කර තිබෙන බවට සභාව සෑහීමකට
පත්වූ විට සභාව විසින් පනවා තිබුණු අත්හිටුවීම ඉවත් කරනු
ලැබිය යුතු ය.

(5) සභාව විසින් (1) වන උපවගන්තිය යටතේ නිකුත් කරන ලද
දැනුම් දීමක් ලැබුණු පසුව සහ (4) වන උපවගන්තිය යටතේ
අත්හිටුවීම ඉවත් කිරීමට පෙර ක්‍රියා පිළිවෙත පැවැත්වීම දිගටම
කරගෙන යන තැනැත්තකු වරදක් කරනු ලබන අතර
මහෙස්ත්‍රාත්වරයකු ඉදිරිපිට දී පවත්වනු ලබන ලඝු නඩු විභාගයකින්
පසු වරදට වරදකරු කරනු ලැබූ විට රුපියල් මිලියන තුනකට
නොවැඩි දඩයකට හෝ අවුරුදු හතකට නොවැඩි කාලසීමාවක්
සඳහා වන බන්ධනාගාරගත කිරීමකට හෝ එම දඩය සහ
බන්ධනාගාරගත කිරීම යන දඬුවම් දෙකටම හෝ යටත් විය යුතු ය.

35. (1) බලපත්‍රයක් නිකුත් කිරීම ප්‍රතික්ෂේප කිරීමෙන් හෝ බලපත්‍රයක්
නිකුත් කළ බලපත්‍රයක් අත්හිටුවීමෙන් හෝ අවලංගු කිරීමෙන් හෝ අත්හිටුවීමට
අළුත් කිරීම ප්‍රතික්ෂේප කිරීමෙන් අතෘප්තියට පත් තැනැත්තෙකු කිරීමට
විසින් සභාවේ තීරණය ඒ තැනැත්තාට නිවේදනය කළ දිනයේ සිට විරුද්ධව
මාසයක් ඇතුළත ඒ තීරණයට විරුද්ධව අමාත්‍යවරයාගේ අභියාචන
අමාත්‍යංශයේ (මෙහි මින්මතු "ලේකම්වරයා” යනුවෙන් සඳහන් කරනු
ලබන) ලේකම්වරයාට අභියාචනය කළ හැකි ය.

(2) බලපත්‍රයක් අත්හිටුවීමට හෝ අවලංගු කිරීමට විරුද්ධව කරන
ලද අභියාචනය කිසිසේත් ඒ අත්හිටුවීම හෝ අවලංගු කිරීම,
අස් කිරීමක් ලෙස බල නොපාන අතර ඒ අභියාචනය සම්බන්ධයෙන්
37 වන වගන්තිය යටතේ ලේකම්වරයා විසින් තීරණයක් කරන
 තුරු අත්හිටුවන ලද හෝ අවලංගු කරන ලද ක්‍රියා පිළිවෙත අදාළ
තැනැත්තා විසින් නොපැවැත්විය යුතු ය.

36. (1) අභියාචනයක් ලැබි මාසයක් ඇතුළත ඒ අභියාචනය අභියාචනයක්
අසා විභාග කිරීමට පහත සඳහන් සාමාජිකයන්ගෙන් සමන්විත ඇසීම සඳහා
අභියාචන කමිටුවක් ලේකම්වරයා විසින් පත් කරනු ලැබිය
යුතු ය:-

(අ) අභියාචන කමිටුවේ සභාපතිවරයා විය යුතු න්‍යෂ්ටික
තාක්ෂණය පිළිබඳ පශ්චාත් උපාධි සුදුසුකම දරන
තැනැත්තෙක්;
(ආ) විකිරණ ආරක්ෂාව පිළිබද ක්ෂේත්‍රයේ පළපුරුද්ද ඇති
තැනැත්තෙක්;
(ඇ) නීතිය පිළිබඳ සුදුසුකම් ඇති තැනැත්තෙක්.

(2) යම් තැනැත්තෙකු -
(අ) සභාව විසින් නිකුත් කරන ලද බලපත්‍රයක් දරන්නේ
නම්; හෝ

(ආ) අභියාචන කමිටුව පරීක්ෂා කිරීමට අදහස් කරන
අභියාචනයේ විෂයය කාරණය පිළිබද සෘජු හෝ වක්‍ර
මුල්‍ය හෝ වෙනත් සම්බන්ධතාවක් ඇත්තෙකු,
වෙතොත් ඒ තැනැත්තා අභියාචන කමිටුවේ සාමාජිකයකු වශයෙන්
පත් කරනු ලැබීමට නුසුදුස්සකු විය යුතු ය.

(3) අභියාචන කමිටුවවේ සාමාජිකයකු වශයෙන් පත් කරනු ලැබූ
පසු අභියාචනයේ විෂයය කාරණය පිළිබඳ සෘජු හෝ වක්‍ර
සම්බන්ධතාවයක් තමාට ඇති බව සාමාජිකයකුට පෙනී යන
අවස්ථාවක ඒ බව ලේකම්වරයාට වහාම දැන්වීම ඒ සාමාජිකයාගේ
කාර්යය විය යුතු අතර ලේකම්වරයා විසින් නොපමාව සාමාජිකයා
වෙනුවට වෙනත් තැනැත්තෙකු පත් කරනු ලැබිය යුතු ය.

(4) (අ) අභියාචන කමිටුව අභියාචනයේ පාර්ශ්වකරුවන්ට කරුණු
දැක්වීමට අවස්ථාවක් ලබා දිය යුතු අතර අභියාචනය විභාග කිරීම
ආරම්භ කළ දිනයේ සිට මාස දෙකක් ඇතුළත විභාගය අවසන්
කර අභියාචනය සම්බන්ධයෙන් තම නිගමනය සහ නිර්දේශ ඇතුළත්
වාර්තාවක් අභියාචන කමිටුව විසින් ලේකම්වරයාට ඉදිරිපත් කරනු
ලැබිය යුතු ය.

(ආ) නියමිත කාලය ඇතුළත කමිටුවට තම විභාගය අවසන් කිරීමට
නොහැකි වුවහොත් කාලය දීර්ඝ කරන ලෙස කමිටුව විසින්
ලේකම්වරයාගෙන් ලිඛිත ඉල්ලීමක් කළ හැකි අතර මාසයකට වැඩි
 නොවන කාලය දීර්ඝ කිරීමක් ලේකම්වරයා විසින් දෙනු ලැබිය
හැකි ය.

(5) මුදල් විෂයය භාර අමාත්‍යවරයා විසින් තීරණය කරනු ලැබිය
හැකි යම් දීමනාවක් අභියාචන කමිටුවේ සාමාජිකයන්ට ගෙවිය
යුතු ය.

37. (1) අභියාචන කමිටුවේ වාර්තාව ලැබීමෙන් සති දෙකක් අභියාචනය
ඇතුළත සහ වාර්තාවේ කර තිබෙන නිර්දේශ සලකා බැලීමෙන් පිළිබඳ
පසුව ලේකම්වරයා විසින් අදාල අභියාචනයට ඉඩ දෙමින් හෝ තීරණය.
නිශ්ප්‍රභා කරමින් තීරණයක් ගතයුතු අතර ඒ තීරණය ක්‍රියාත්මක
කරන ලෙස සභාවට විධාන කළ යුතු ය.

(2) ලේකම්වරයා අභියාචනය මත කරන ලද තීරණ අභියාචනයේ
සියළු පාර්ශවකරුවන්ට වහා නිවේදනය කළ යුතු ය.

(1) මේ පරිච්ඡේදය යටතේ බලපත්‍රයක් නිකුත් කරනු ලැබු බලපත්‍රයක්
තැනැත්තකු :-
(අ) මියගියහොත් හෝ අදාළ තැනැත්තා සමාගමක් හෝ හවුල්
ව්‍යාපාරයක් වූ විට ඒ සමාගම හෝ හවුල් ව්‍යාපාරය
බංකොලොත් වුවහොත්;

(ආ) බුන්වත් වූ බවට විනිශ්චය කරනු ලැබුවහොත්; හෝ
(ඇ) බලපත්‍රය නිකුත් කිරීමට අදාළ වූ ක්‍රියා පිළිවෙත පැවැත්වීම
බලපත්‍රයේ කාලය අවසන් වීමට පෙර නතර කිරීමට අදහස්
නිකුත් කරන ලද බලපත්‍රය අවසාන වී ඇතැයි සලකනු ලැබිය යුතු ය.
අවලංගු වීම.

(2) (1) වන උපවගන්තියේ සඳහන් යම් සිදුවීමක් මත බලපත්‍රයක්
අවසාන වී ඇතැයි සලකන අවස්ථාවක දී ඒ සිදුවීම ගැන වහාම
සභාවට දැන්වීම සහ ඉන්පසු බලපත්‍රය යටතේ පවත්වන ලද ක්‍රියා
පිළිවෙතට සම්බන්ධ විකිරණශීලි ද්‍රව්‍ය හෝ ප්‍රභවයන්
 කළමනාකරණය කිරීම සම්බන්ධයෙන් සභාව විසින් නිකුත් කරනු
ලැබිය හැකි යම් විධානවලට අනුකූලතාව දැක්වීම අවස්ථාවෝචිත
පරිදි බලපත්‍රලාභියාගේ ලඟම ඥාතියාගේ හෝ හවුල් ව්‍යාපාරයේ
හවුල්කරුවන්ගේ හෝ සමාගමේ අධ්‍යක්ෂවරුන්ගේ කාර්යය විය
යුතු ය.

(3) අදාළ ක්‍රියා පිළිවෙත පැවැත්වීමට පාවිච්චි කරන ලද
විකිරණශීලි ද්‍රව්‍ය හෝ ප්‍රභවයන් මිනිස් ජීවිතයට හෝ පරිසරයට
තර්ජනයක් නොවන බවට සභාව සෑහීමකට පත්වූ විට සභාව
විසින් මේ වගන්තියේ සඳහන් බලපත්‍රලාභියකු මේ පනත යටතේ
සියළු නියාමන බැඳීම්වලින් නිදහස් කළ යුතු ය.

39. මිනිස් ජීවිත හා පරිසරයට කෙරෙන යම් හානියක් හෝ සභාව විසින්
අයහපතක් වැලැක්වීමට හෝ අඩු කිරීමට, ප්‍රභවයන්ගේ ප්‍රවේසම විධාන නිකුත්
සහ සුරක්ෂිතතාවය පිළිබඳ පාලනය ගිලිහී යාම වැලැක්වීමට ගත
යුතු පියවර සම්බන්ධයෙන් සභාව විසින් යම් බලපත්‍රලාභියකුට
විධාන නිකුත් කිරීම කරනු ලැබිය හැකි ය. බලපත්‍රලාභියා විසින්
එසේ නිකුත් කරන ලද විධානවලට අනුකූලතාව දැක්විය යුතු ය.

40. (1) පොදුවේ හෝ විශේෂයෙන් තත්කාර්ය සඳහා බලය බලයලත්
දෙන ලද බලයලත් පරීක්ෂකයකු විසින්:—
(අ) ක්‍රියා පිළිවෙත පැවැත්වීමේ දී උපයෝගි කරගනු ලබන
ප්‍රභවයන්ගේ හෝ විකිරණශීලි ද්‍රව්‍යවල වර්ග හා
ප්‍රමාණයන් පිළිබඳ තොරතුරු හෝ ලේඛන ලබාදෙන
ලෙස;

(ආ) විකිරණශීලි හෝ න්‍යෂ්ටික ද්‍රව්‍ය ගබඩා කර තිබෙන
ආකාරය සහ ස්ථාන පිළිබඳ විස්තර සපයන ලෙස;හෝ

(ඇ) මේ පනත යටතේ තම කාර්ය නිසිලෙස ඉටු කිරීම සඳහා
අවශ්‍ය යයි ඔහු හෝ ඇය සලකන වෙනත් යම් තොරතුරු
සපයන ලෙස,
බලපත්‍රලාභියකුට හෝ බලපත්‍රලාභියකුගේ සේවා නියුක්තයකුට
නියම කළ හැකි ය.

(2) බලයලත් පරීක්ෂකයකුට යම් පරිශ්‍රයක, ගොඩනැගිල්ලක,
යාත්‍රාවක, වාහනයක හෝ ගුවන් යානයක :-
(අ) මේ පනතින් නියමිත පරිදි බලපත්‍රයක් ලබා නොගෙන යම්
ක්‍රියාපිළිවෙතක් පැවැත්වෙන බව හෝ විකිරණශීලී හෝ
න්‍යෂ්ටික ද්‍රව්‍ය ගබඩා කර හෝ ප්‍රවාහනය කෙරෙමින්
හෝ ගෙනයමින් තිබෙන බව විශ්වාස කිරීමට ඇයට හෝ
ඔහුට සාධාරණ හේතු ඇතිවීම;

(ආ) පරීක්ෂණයක්, විමර්ශනයක් හෝ විභාගයක් පැවැත්වීමට
හෝ යම් සාම්පල ලබාගැනීම සදහා,
දවසේ කවර හෝ සාධාරණ වේලාවකදී දන්වා හෝ නොදන්වා ඒ
පරිශ්‍රයට, ගොඩනැගිල්ලට, යාත්‍රාවට, වාහනයට හෝ ගුවන් යානයට
ඇතුළු විය හැකි අතර පරිශ්‍රයෙහි, ගොඩනැගිල්ලේ, යාත්‍රාවේ,
වාහනයේ හෝ ගුවන් යානයේ සිටින තැනැත්තන් බලයලත්
පරීක්ෂකයාට ඔහුගේ කාර්ය ඉටු කිරීම සදහා අවශ්‍ය සියළු සහාය
ලබා දිය යුතු ය.

(3) යම් බලපත්‍රලාභියකු සහ ඒ බලපත්‍රලාභියාගේ සේවා
නියුක්තයකු හෝ අනුයෝජිතයකු විසින් ම බලයලත් පරීක්ෂකයකුට
මේ පනත යටතේ වන ඔහුගේ කර්තව්‍ය ඉටු කිරීම සඳහා ස්ථානයකට
ඇතුළුවීමට හා පරීක්ෂා කිරීමට, විභාග කිරීමට සහ සාම්පල ගැනීමට
හෝ අන්‍යාකාරයෙන් පනත යටතේ ඔහුගේ කර්තව්‍ය ඉටුකිරීමට
අවශ්‍ය සියලු සහාය ලබා දිය යුතු ය.

(4) යම් තැනැත්තෙකු බලයලත් පරීක්ෂකයකුට ඕනෑකමින් බාධා
කරන්නාවූ හෝ ඒ තැනැත්තාට නීත්‍යනුකූලව පවරා ඇති කාර්යයක්
ඉටුකිරීමෙහි ලා බලයලත් පරීක්ෂක විසින් කරන ලද ඉල්ලීමක්
අනුව ක්‍රියා කිරීම ප්‍රතික්ෂේප කරන්නා වූ අවස්ථාවක ඒ තැනැත්තා
වරදක් කරනු ලබන අතර මහෙස්ත්‍රාත්වරයකු ඉදිරියේ පවත්වනු
ලබන ලඝු නඩු විභාගයකින් පසුව වරදට වරදකරු කරනු ලැබූ විට
රුපියල් තුන් ලක්ෂයකට නොවැඩි දඩයකට හෝ අවුරුදු දෙකකට
නොවැඩි කාලයක් සඳහා වන බන්ධනාගාරගත කිරීමකට හෝ එම
දඩය සහ බන්ධනාගාර ගත කිරීම යන දඬුවම් දෙකටම හෝ යටත්
විය යුතු ය.

(5) මේ වගන්තිය යටතේ බලයලත් පරීක්ෂකයකු විසින් කරන ලද
සියළු පරීක්ෂණ පිළිබඳ ලේඛනයක් සභාව විසින් පවත්වා ගත යුතු ය.

41. (1) නිකුත් කරන ලද බලපත්‍රයකට අදාළ ක්‍රියා පිළිවෙතක් ප්‍රභවයන් ඉවත්
මගින් තැනැත්තන්ට හානි සිදුවීමේ හෝ දේපලවලට හෝ පරිසරයට කිරීමට නියම
සැළකිය යුතු හානි සිදුවීමේ අවධානමක් ඇති බව විශ්වාස කිරීමට
සාධාරණ හේතු බලයලත් පරීක්ෂකයකුට ඇති අවස්ථාවක දී ඒ
ක්‍රියා පිළිවෙත පැවැත්වෙන පරිශ්‍රයට මුද්‍රා තැබීමට ඒ පරීක්ෂක
විසින් සැලැස්විය හැකි ය.

(2) මේ වගන්තිය යටතේ යම් පරිශ්‍රයකට මුද්‍රා තබනු ලබන
 අවස්ථාවක දී බලයලත් පරීක්ෂක විසින් ඒ බව වහාම සභාවට
දැන්විය යුතු ය.

(3) (1) වන උපවගන්තිය යටතේ කරන ලද මුද්‍රා තැබීමකට පසු
දින හතක් ඇතුළත සභාව විසින් මහෙස්ත්‍රාත් අධිකරණයකට
ඉල්ලීමක් කර ඒ කරන ලද මුද්‍රා තැබීම තහවුරු කිරීමේ ආඥාවක්
ලබා ගත යුතු ය.

(4) යම් ප්‍රභවයක් අනාරක්ෂිතව තිබෙන බව සහ ඒ ප්‍රභවයේ
සුරක්ෂිතතාවයට හානිකර බාහිර බලපෑම් ඇතිවිය හැකි බව විශ්වාස
කිරීමට බලයලත් පරීක්ෂකයකුට සාධාරණ හේතු තිබෙන විට, ඒ
ප්‍රභවය, සභාව විසින් යෝජනා කරන වඩා ආරක්ෂිත ස්ථානයකට
 ගෙන යන ලෙස බලයලත් පරීක්ෂක විසින් බලපත්‍රලාභියාට විධානය
කළ හැකි ය.

IV වන පරිච්ඡේදය
ප්‍රභවයන්ගේ ප්‍රවේසම සහ සුරක්ෂිතතාවය
කිරීමේ බලය.

42. (1) විකිරණශීලි ප්‍රභවයන් ප්‍රවේසම් සහිතව කළමනාකරණය විකිරණශීලී
නොකළහොත් හෝ මැනවින් සුරක්ෂිත නොකළහොත් ජනතාවට ප්‍රභවයන්
සහ පරිසරයට එමගින් ඇතිවිය හැකි හානිය පදනම් කර ගෙන
ජාත්‍යන්තරව පිළිගත් මාර්ගෝපදේශ අනුව සභාව විසින් විකිරණශීලි
ප්‍රභවයන් වර්ගීකරණය කිරීමේ ක්‍රමයක් ක්‍රියාත්මක කළ යුතු ය.

(2) (1) වන උපවගන්තිය යටතේ කරන ලද වර්ගීකරණය පිළිබඳ
දැනුම් දීමක් ගැසට් පත්‍රයේ පළකරනු ලැබිය යුතු ය.

43. 11(ඈ) වගන්තිය යටතේ පවත්වා ගනු ලබන ප්‍රභවයන් 
පිළිබඳ ජාතික රෙජිස්ටරයෙහි අඩංගු තොරතුරු වල ප්‍රවේසම හා
සුරක්ෂිතතාවය තහවුරු කිරීම පිණිස ඒ තොරතුරු ආරක්ෂා කිරීමට
අවශ්‍ය සියළු පියවර සභාව විසින් ගනු ලැබිය යුතු ය.

44. විවිධ වර්ගවල විකිරණශිලි ප්‍රභවයන් භෞතික වශයෙන්
ආරක්ෂා කිරීම පිණිස බලපත්‍රලාභීන් විසින් ඉටුකළ යුතු අවශ්‍යතා
සහ එවැනි විවිධ වර්ගවල විකිරණශීලී ප්‍රභවයන්ගේ ප්‍රවේසම සහ
සුරක්ෂිතතාවය සඳහා ගත යුතු පියවර සභාව විසින් නියම කළ ආරක්ෂා කිරිම.
හැකි ය.

45. (1) සෑම බලපත්‍රලාභියකු විසින්ම තැනැත්තන්ට සැළකිය විකිරණශීලී
යුතු තරම් හානි පැමිණවීමේ අවදානමක් ඇති කළ හැකි හෝ ප්‍රභවයක
දේපලවලට හෝ පරිසරයට සැලකිය යුතු හානි පැමිණවිය හැකි
තම විකිරණශීලී ප්‍රභවයක් විෂයෙහි පාලනය නැතිවීම හෝ තම
විකිරණශීලී ප්‍රභවය සම්බන්ධයෙන් වෙනත් යම් සිදුවීමක් වූ වහාම දීමට
1 ඒ බව සභාවට දැන්විය යුතු ය.

(2) (1) වන උපවගන්තිය යටතේ පැනවෙන කාර්ය ඉටු කිරීම
පැහැරහරින බලපත්‍රලාභියකු වරදක් කරනු ලබන අතර
මහෙස්ත්‍රාත්වරයකු ඉදිරියේ පැවැත්වෙන ලඝු නඩු විභාගයකින්
පසු වරදට වරදකරු කරනු ලැබීමේ දී රුපියල් තුන් ලක්ෂයකට
නොවැඩි දඩයකට හෝ වර්ෂ දෙකකට නොවැඩි කාලයක් සඳහා
වන බන්ධනාගාරගත කිරීමකට හෝ ඒ දඩය සහ බන්ධනාගාර
ගතකිරීම යන දෙකටම හෝ යටත් විය යුතු ය.

46. හිමිකම් නොමැති විකිරණශීලි ප්‍රභවයන් පිළිබඳ පාලනය හිමිකම්
නොපමාව ලබා ගැනීම හෝ නැවත ලබා ගැනීම සඳහා ජාතික නොමැති
ක්‍රමෝපායයක් සකස් කිරීම පිණිස සභාව ජාතික ආරක්ෂාව පිළිබඳ පිළිබද ජාතික
බලධාරීන් සහ වෙනත් අදාළ සංවිධාන _ සමඟ කටයුතු ක්‍රමෝපාය.
සම්බන්ධීකරණය කළ යුතු ය.

47. (1) සභාවේ ලිඛිත අනුමතය රහිතව කිසිම තැනැත්තෙකු ප්‍රචිකීරණ
විසින් ප්‍රචිකීරණ උපකරණ ශ්‍රී ලංකාවෙන් අපනයනය කිරීම හෝ
ශ්‍රී ලංකාවට ආනයනය කිරීම නොකළ යුතු ය.


(2) ප්‍රචිකීරණ උපකරණයක් අපනයනය කිරීමට හෝ ආනයනය
කිරීමට (1) වන උපවගන්තිය යටතේ අනුමතයක් දීම මගින් ඒ
ප්‍රචිකීරණ උපකරණය මේ පනතේ බලපත්‍රයක් ලබා ගත යුතුයයි
නියමිත ක්‍රියා පිළිවෙතක් පැවැත්වීමේ කාර්ය සඳහා පාවිච්චි කිරීමට,
සැපයීමට හෝ විකිණිමට අදහස් කරන අවස්ථාවක දී යෝග්‍ය
බලපත්‍රයක් ලබාගත යුතු වීමෙන් අදාළ පුද්ගලයා නිදහස් කෙරෙතැයි
නොසැලකිය යුතු ය.

48. (1) වෙනත් යම් නීතියක කුමක් සඳහන් වුව ද, යම් විකිරණශීලි
විකිරණශීලි ප්‍රභවයක් හෝ එවැනි යම් ප්‍රභවයක් ඇතුළත් යම් ප්‍රභවයන්
උපකරණයක් ශ්‍රී ලංකාවට ආනයනය කිරීමට හෝ ශ්‍රී ලංකාවෙන් කිරීම හෝ
අපනයනය කිරීමට හෝ ශ්‍රී ලංකාව හරහා එවැනි යම් ප්‍රභවයක් අපනයනය
ගෙනයාමට බලපත්‍රයක් හෝ වෙනත් යම් ආකාරයක අනුමතයක්
දීමේ බලය දරන යම් තැනැත්තකු හෝ අධිකාරියක් විසින් සභාවේ
පූර්ව ලිඛිත අනුමතය ඒ සඳහා ලබාගෙන මිස ඒ බලපත්‍රය නිකුත්
කිරීම හෝ අනුමතය ලබා දීම නොකළ යුතු ය.

(2) (අ) සභාව විසින් (1) වන උපවගන්තිය යටතේ අනුමතයක්
දීම සඳහා යොදා ගත යුතු අවශ්‍යතා සහ කාර්ය පටිපාටිය
ජාත්‍යන්තරව පිළිගත් මාර්ගෝපදේශ පදනම් කර ගනිමින් සාදන
ලද රීති මත පදනම් කර ගත යුතු ය.

(ආ) අදාළ විකිරණශීලි ප්‍රභවයේ හෝ ප්‍රභවය අඩංගු වෙනත්
උපකරණයක ප්‍රවේසම සහ සුරක්ෂිතතාවය තහවුරු කිරීමෙහිලා
අනුමතය ඉල්ලන තැනැත්තාගේ තත්වය හා හැකියාව ඇගයීම පිණීස
තොරතුරු ඇගයීම සඳහා රීතිවලින් විධිවිධාන යෙදිය යුතු ය.

(3) 42 (1) වන වගන්තිය අනුව වර්ග කරන ලද විකිරණශීලී
ප්‍රභවයන් අපනයනය කිරීම සඳහා වූ බලපත්‍රයකට හෝ වෙනත්
ආකාරයේ අනුමතයකට සභාවේ අනුමතය ප්‍රදානය කිරීමට පෙර
අදාළ ප්‍රභවය ප්‍රවේසම් සහිතව සහ සුරක්ෂිතව කළමනාකරණය
කෙරෙන බව තහවුරු කිරීමට අවශ්‍ය යෝග්‍ය තාක්ෂණික සහ
පරිපාලන හැකියාව, සම්පත් සහ නියාමන ව්‍යුහය, ආනයනය කරන
රටේ ඇති බවට සභාව ප්‍රායෝගිකව හැකි තරම් දුරට සෑහීමට පත්
විය යුතු ය.